**ŠIAULIŲ SALDUVĖS PROGIMNAZIJOS**

**DIREKTORĖS NATALIJOS KAUNICKIENĖS**

**2023 METŲ VEIKLOS ATASKAITA**

2024-02-23 Nr. S-S-24-112 (1.12)

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2023-ųjų metų**  **tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. Bendrųjų programų įgyvendinimas tobulinant ugdymo kokybę.  1.1. Įgyvendinti ugdymo planą siekiant gerinti mokinių pasiekimus.  1.1.1. Tikslingas mokinių poreikių tenkinimas.  1.1.2. Integruoto ugdymo plėtra siekiant plėtoti STEAM veiklas ir įtraukųjį ugdymą.  1.1.3. Ugdymo kokybės gerinimas atsižvelgiant į NMPP rezultatus.  1.1.4. Ugdymo netradicinėse aplinkose organizavimas siekiant stiprinti bendrąsias kompetencijas, motyvaciją.  1.1.5. Mokymosi pagalbos efektyvinimas gerinant kiekvieno mokinio pasiekimus, individualią pažangą.  1.2. Tobulinti ugdymo kokybę stiprinant pedagogų kompetencijas.  1.2.1. Mokytojų asmeninio profesinio tobulėjimo (APT) plėtotė.  1.2.2. Mokymosi paradigmos ir įtraukiojo ugdymo nuostatų plėtojimas diegiant atnaujinto ugdymo turinio nuostatas.  1.2.3. Skaitmeninio turinio diegimas tobulinant mokytojų skaitmeninio raštingumo kompetenciją. | 1. Mokinių skaičiaus rodiklio atitikimas optimalios mokyklos kriterijams, dalis. | 100 proc. |
| 2. Vienam mokiniui tenkančios savivaldybės biudžeto lėšos. | 651 Eur |
| 3. Mokinių poreikių tenkinimo valandų panaudojimas. | 100 proc. |
| 4. Mokomųjų dalykų konsultacijose, namų darbų atlikimo centre dalyvaujančių mokinių dalis. | 42 proc. |
| 5. Gaunančių mokymosi pagalbą mokinių dalis. | 100 proc. |
| 6. Neformaliojo švietimo valandų panaudojimas. | 100 proc. |
| 7. 1–4 klasių mokinių, besimokančių aukštesniuoju ir pagrindiniu lygiais, dalis. | 64 proc. |
| 8. 5–8 klasių mokinių, besimokančių aukštesniuoju ir pagrindiniu lygiais, dalis | 63 proc. |
| 9. Mokytojų, sistemingai reflektuojančių ir tobulinančių savo veiklą, dalis. | 100 proc. |
| 10. Mokinių, dalyvaujančių STEAM veiklose, dalis. | 100 proc. |
| 2. Progimnazijos bendruomenės narių saviraiškos poreikių tenkinimas, palankių sąlygų vaikų socializacijai sudarymas.  2.1. Tobulinti bendruomenės narių pažinimo, sveikos gyvensenos bei kultūrinę kompetencijas.  2.1.1. Dalyvavimas veiklose, skatinančiose savęs pažinimą, bendradarbiavimą, socialinę partnerystę.  2.1.2. Dalyvavimas sveikata stiprinančiose veiklose.  2.1.3. Tarptautinio bendradarbiavimo plėtra ir lyderystės skatinimas įgyvendinant tarptautines programa DofE, ,,Junior Achievement“.  2.1.4. Formaliojo ir neformaliojo ugdymo dermė siekiant mokinių bendrųjų kompetencijų ugdymo per klasių krypčių veiklas.  2.1.5. Visos dienos mokyklos veiklos efektyvinimas atliepiant mokinių poreikius.  2.2. Plėtoti socialinio emocinio ugdymo (SEU) kultūrą mokykloje.  2.2.1. Prasmingas socialinių kompetencijų ugdymas, savanorystės skatinimas.  2.2.2. Mokytojų telkimas siekiant palankios mokymosi aplinkos besimokantiesiems.  2.2.3. Klasių valandėlių MOST sistemos įgyvendinimas.  2.2.4. Mokinių socialinės emocinės kultūros stiprinimas. | 1. Bendruomenės narių (mokytojų, mokinių), dalyvaujančių miesto renginiuose, dalis. | 74 proc. |
| 2. Mokinių, dalyvaujančių neformaliajame ugdyme, dalis. | 92 proc. |
| 3. Mokinių, surinkusių reikiamą socialinių valandų skaičių pagal mokykloje priimtus susitarimus, dalis | 100 proc. |
| 4. Mokinių, dalyvaujančių prevencinėse programose, dalis. | 100 proc. |
| 5. Socialinių partnerių, padedančių organizuoti ugdymą, skaičius. | 25 |
| 6. Parengtų paraiškų tarptautiniams projektams skaičius. | 1 |
| 7. Mokinių, dalyvavusių bent vienoje profesinio orientavimo veikloje, dalis | 100 proc. |
| 8. Mokinių, dalyvaujančių bent viename drauge su socialiniais partneriais organizuojamame sveikatingumo projekte, dalis | 90 proc. |
| 3. Mokyklos ugdymo aplinkos (materialinės bazės) gerinimas.  3.1. Užtikrinti mokyklos funkcionavimą.  3.1.1. Ugdymo aplinkos finansavimas.  3.1.2. Einamųjų metų remontų vykdymas.  3.2. Kurti ir puoselėti edukacines erdves.  3.2.1. Erdvių mokinių ugdymui(si) plėtojimas.  3.2.2. IKT bazės atnaujinimas. | 1. Mokyklos materialinės bazės atitikimo Mokyklų aprūpinimo standartams dalis. | 90 proc. |
| 2. Atliktų būtiniausių patikrų, tyrimų ir bandymų dalis. | 100 proc. |
| 3. Skirta lėšų dalis vienam kvadratiniam metrui einamojo remonto nuo bendros pastato dalies. | 100 proc. |
| 4. Mokykloje įrengtų edukacinių erdvių mokinių poilsiui ir turiningam laisvalaikiui skaičius. | 2 |

|  |
| --- |
| Pradedant įgyvendinti atnaujintą ugdymo turinį, ruošiantis įtraukčiai bendrojo ugdymo mokyklose, 2023-aisiais ir toliau dėmesys buvo telkiamas į įtraukiojo ugdymo nuostatų plėtojimą pamokose, siekiant ugdymo kokybės ir mokinių poreikius atitinkančios švietimo pagalbos teikimo. Pagal mokykloje priimtus susitarimus pavasarį ir rudenį vyko mokinių individualios pažangos aptarimai, kuriuose aptarti kiekvieno mokinio ugdymosi klausimai šiais aspektais: mokymasis pamokose, neformalusis ugdymas, socialiniai-emociniai ir fiziniai poreikiai; priimti sprendimai dėl pagalbos teikimo (darbštumo, drausmės sąsiuvinis, konsultacijų lankymas, asmeninio augimo planas, individualus pagalbos planas ir kt.). 2023 m. pavasarį pagalba buvo numatyta 61 mokiniui (PUG, 1–4 kl. – 29, 5–8 kl. – 32), 2023 m. rudenį – 56 mokiniams (PUG, 1–4 kl. – 25, 5–8 kl. – 31 mok.), taikomos pagalbos priemonės stebimos, sistemingai aptariamos pirmadieniais vykstančių administracinių bei Vaiko gerovės komisijos pasitarimų metu. Pagal mokykloje galiojančius susitarimus, siekiant įtraukti mokinių tėvus į individualios pažangos stebėjimo procesą, po rudens ir pavasario vaiko individualios pažangos aptarimų teiktas grįžtamasis ryšys kiekvieno mokinio tėvams pasidžiaugiant mokinio sėkmėmis ir, jei reikia, įvardijant mokymosi sunkumus, siūlant jų įveikimo būdus.  2023 m. organizuoti 44 Vaiko gerovės komisijos posėdžiai. Kartą per mėnesį aptarti kiekvieno mokinio akademiniai pasiekimai, pastebėjus prastėjančius rezultatus mokiniams teikta socialinio pedagogo, specialiojo pedagogo, logopedo, mokytojo padėjėjo, karjeros specialisto, mokytojų dalykininkų pagalba. Pasitarimų metu skirtas dėmesys ir emocinės sveikatos aptarimui, esant poreikiui su mokiniais organizuoti individualūs pokalbiai, susitarta dėl susitikimų su psichologais Šiaulių miesto psichologinėje pedagoginėje tarnyboje. Taip pat analizuotas mokinių neformaliojo ugdymo užsiėmimų pasirinkimas, aktyvumas socialinėje pilietinėje veikloje. Mažiausiai aktyviems vaikams skiriamas individualus karjeros specialisto dėmesys, sudarytos sąlygos mokykloje ir socialinių partnerių erdvėse vykdyti socialinę pilietinę veiklą.  Per 2023 uosius metus vyko 25 administracijos pasitarimai, kurių vienas iš tikslų – stebėti mokinių pasiekimus ir pažangą, prevenciškai veikti siekiant kiekvieno mokinio individualios pažangos, teikti konsultacijas pagalbos mokiniui specialistams. Administracijos pasitarimuose, kuriuose drauge su mokyklos vadovėmis dalyvavo ir socialinės pedagogės, karjeros specialistas ir projektų koordinatorius, stebėtas vaiko individualios pažangos aptarimų metu numatytų priemonių efektyvumas, analizuoti signaliniai pusmečių įvertinimai, priimti susitarimai dėl tolimesnės pagalbos poreikio.  Pagalbos mokiniui specialistai, įvertinę mokinių emocinę savijautą, elgesio kultūrą, akademinę pažangą, aktyvumą socialinėje pilietinėje veikloje ir nustatę kylančius sunkumus, 6 mokiniams pasiūlė rengti asmeninius augimo planus. Vaikai kartu su asmeninio augimo plano kuratoriumi periodiškai aptarė savo sėkmes ir kylančius sunkumus. Kartą per savaitę buvo aptariama bendra savaitės pažanga, analizuojamos tobulintinos sritys, numatomi tolesni mokymosi žingsniai. Asmeninių augimo planų kuratoriai nuolat bendradarbiavo su dalykų mokytojais. 2023 m. 6 mokiniams parengti ir įgyvendinti individualūs pagalbos planai.  Siekiant tobulinti pagalbos mokiniui teikimo būdus, pagalbos mokiniui specialistai savo kompetencijas tobulino nacionaliniuose kvalifikacijos tobulinimo renginiuose: mokymai „Paauglių priklausomybės: kaip atpažinti, pripažinti ir padėti?“, tarptautinis forumas „Įtraukusis ugdymas mokykloje – Lietuvos ir Jungtinės Karalystės tėvų patirtys“, mokymai „Vaikų netinkamo elgesio vertinimas ir įveikimas“. 2023 m. spalio 17 d. Vaiko gerovės komisijos nariai dalyvavo Šiaulių miesto savivaldybės Švietimo centro kartu su VšĮ Žmogiškųjų išteklių stebėsenos ir plėtros biuru, Šiaulių miesto Tarpinstitucinio bendradarbiavimo koordinatore, Šiaulių apskrities vaiko teisių apsaugos skyriumi, Šiaulių miesto pedagogine psichologine tarnyba, Šiaulių policijos bendruomenės pareigūnais organizuojamoje nuotolinėje konsultacijoje „Vaikų ir paauglių agresyvaus elgesio prevencija švietimo įstaigoje“. 2023 m. spalio 12 d. pagalbos mokiniui specialistai ir progimnazijos mokytojai dalyvavo seminare „Pagalba mokyklos vaikams, turintiems įvairiapusių raidos galimybių: iššūkiai ir galimybės“, gruodžio 13 d. – Šiaulių miesto pedagoginės psichologinės tarnybos socialinės pedagogės vestame seminare „Netinkamo elgesio korekcijos metodai“. Trys mokytojų padėjėjos dalyvavo ilgalaikėje kvalifikacijos tobulinimo programoje „Mokytojo padėjėjo veikla įtraukiojoje mokykloje“.  Aukšta ugdymo kokybė, akademinių pasiekimų gerinimas – vienas svarbiausių progimnazijos prioritetų. Siekiant pagerinti matematikos pasiekimus įgyvendinant projektą ,,Kokybės krepšelis“ penkios klasės mokykloje pradėjo naudoti dirbtiniu intelektu grįstą platformą „Eduten“, kuri sudaro palankias sąlygas 1–8 kl. mokiniams, turintiems matematikos patenkinamą įvertinimą, pagerinti mokymosi vidurkį. Projekto įgyvendinimo laikotarpiu, pasitelkus „Eduten“ platformą, 5–8 kl. mokinių įvertinimo vidurkis pagerėjo daugiau nei tikėtasi (siekis – 6,40, pasiekta 6,69).  2023 m. progimnazija dalyvavo Nacionalinės švietimo agentūros vykdomame Nacionalinių 4 ir 8 kl. mokinių skaitymo ir matematikos pasiekimų patikrinime. Duomenys, gauti patikrinimų metu, naudojami planuojant ugdymo turinį, mokymosi pagalbą, atliepiančią mokinių mokymosi poreikius ir skatinančia kiekvieno mokinio individualią pažangą.  4 kl. eNMPP dalyvavo 64 mokiniai iš 70 (91,4 proc.). Matematikos pasiekimų patikrinimo rezultato procentais vidurkis 61,9, skaitymo **–** 63,2. Pagal veiklos sritį stipriausia – matematikos reiškiniai, lygtys, nelygybės (82,0 proc.), silpniausia sritis **–** komunikavimas ir bendrosios problemų sprendimų strategijos (43,0 proc.). Skaitymo stipriosios sritys pagal teksto suvokimo aspektą **–** nuomonės ir požiūriai (76,7 proc.) ir informacijos radimas (71,1 proc.), silpnoji sritis **–** teksto esmės suvokimas (55,4 proc.).  8 kl. eNMPP dalyvavo 66 mokiniai iš 74 (89,1 proc.). Matematikos pasiekimų patikrinimo rezultato procentais vidurkis 41,4, skaitymo **–** 65,1. Pagal veiklos sritį stipriausia matematikos sritis **–** stochastika (48,2 proc.), silpniausia **–** problemų sprendimas (27 proc.), skaitymo stiprioji sritis pagal teksto suvokimo aspektą **–** informacijos radimas (72,7 proc.). Silpnoji sritis **–** tiesioginių išvadų darymas (57,9 proc.). Išskirtos stipriosios ir silpnosios pasiekimų sritys sudaro sąlygas tikslingai susitelkti į pasiekimų gerinimą. Išbandant įvairias mokymo(si) strategijas, priemones, šaltinius, jų duomenys bus analizuojami siekiant gerinti mokinių pasiekimus.  Lyginant 2023 m. progimnazijos 4 kl. NMPP rezultatus su 2022 m. rezultatais matyti, kad matematikos pasiekimų rezultatai 0,2 proc. pagerėjo. Teigiamas pokytis užfiksuotas šiose veiklos srityse: reiškiniai, lygtys, nelygybės (+11,2 proc.), geometrija, matai ir matavimai (+13 proc.), statistika (+8,2 proc.), pagal kognityvinių gebėjimų grupę – matematinių žinių taikymas (+4,5 proc.). Žemesni rezultatai gauti šiose srityse: skaičiai ir skaičiavimai (-5,6 proc.); komunikavimas ir bendrosios problemų sprendimo strategijos (-15,3 proc.); pagal kognityvinių gebėjimų grupę – žinios ir supratimas (-3,7 proc.); aukštesnieji mąstymo gebėjimai (-3,7 proc.).  Lyginant 2023 m. progimnazijos 4 kl. NMPP rezultatus su 2022 m. rezultatais matyti, kad skaitymo pasiekimų rezultatai 3,9 proc. pagerėjo. Teigiamas pokytis užfiksuotas šios veiklos sritys: teksto esme (+0,3 proc.), nuomonės/požiūriai (+11,2 proc.), veikėjai/objektai (+13,4 proc.), informacijos radimas (+0,4 proc.), tiesioginių išvadų darymas (+10,7 proc.), interpretavimas (+0,2 proc.), vertinimas (+6,5 proc.), pagal kognityvinių gebėjimų grupę – taikymas (+4,5 proc.), aukštesnieji mąstymo gebėjimai (+11,4 proc.).  Lyginant 2023 m. progimnazijos 8 kl. NMPP rezultatus su 2022 m. rezultatais matyti, kad matematikos pasiekimų rezultatai 4,3 proc. pagerėjo. Teigiamas pokytis užfiksuotas šiose veiklos srityse: skaičiai ir skaičiavimai (+8,8 proc.), reiškiniai, lygtys, nelygybės, sistemos, sąryšiai ir funkcijos (+3,1 proc.), geometrija, matai ir matavimai (+7 proc.), problemų sprendimas (+1 proc.), pagal kognityvinių gebėjimų grupę – žinios ir supratimas (+0,6 proc.), taikymas (+9,8 proc.). Žemesni rezultatai gauti šiose srityse: stochastika (-8,6 proc.), pagal kognityvinių gebėjimų grupę – aukštesnieji mąstymo gebėjimai (-1,2 proc.).  Lyginant 2023 m. progimnazijos 8 kl. NMPP rezultatus su 2022 m. rezultatais matyti, kad lietuvių kalbos ir literatūros pasiekimų rezultatai 2,2 proc. sumažėjo. Teigiamas pokytis užfiksuotas šiose veiklos srityse: teksto esmė (+9,3 proc.), teksto visuma ir detalės (+5,9 proc.), teksto pobūdis ir kalbinė raiška (+10,6 proc.), interpretavimas (+9,2 proc.). Žemesni rezultatai gauti šiose srityse: nuomonės/požiūriai (-5,7 proc.), veikėjai/objektai (-18,7 proc.), informacijos radimas (-9,4 proc.), tiesioginių išvadų darymas (-7,4 proc.), vertinimas (-9,5 proc.), pagal kognityvinių gebėjimų grupę – taikymas (-4,2 proc.), aukštesnieji mąstymo gebėjimai (-1,2 proc.).  Lyginant 2023 m. Salduvės progimnazijos NMPP rezultatus su savivaldybės ir šalies mokyklomis, matyti, kad 4 kl. skaitymo rezultatai progimnazijos mokinių aukštesni nei savivaldybės (aukštesni 0,7 proc.) ir šalies (aukštesni 1,3 proc.). Matematikos pasiekimų rezultatai yra vienodi su šalies rezultatu, tačiau 1,2 proc. mažesni nei savivaldybės vidurkis. 8 kl. mokinių matematikos pasiekimų rezultatai 9,6 proc. žemesni nei savivaldybės ir 7,3 proc. žemesni lyginant su šalies vidurkiu. 8 kl. lietuvių kalbos ir literatūros pasiekimai 4,6 proc. žemesni nei savivaldybės ir 2,5 proc. mažesni nei šalies vidurkis. Viena iš žemesnių pasiekimų priežasčių – didelis specialiųjų ugdymosi poreikių mokinių skaičius 2022**–**2023 m. 4 ir 8 kl. koncentruose.  Projekto ,,Kokybės krepšelis“ įgyvendinimo metu susitelkta į gamtamokslinių kompetencijų 1–4 klasėse ugdymą skiriant papildomas pasaulio pažinimo konsultacijas. Lyginant 2021–2022 m. m. ir 2022–2023 m. m. I pusmečio rezultatus matyti, kad pasaulio pažinimo mokymosi kokybė gerėjo 3 proc. (buvo 80 proc., yra 83 proc.). Lyginant 2021–2022 m. m. biologijos ir fizikos dalykų pusmečių įvertinimus su 2022–2023 m. m. II pusmečio signaliniais įvertinimais, matyti, kad biologijos dalyko mokinių pažanga padidėjusi 1 proc., fizikos – 3 proc.  Lyginant 2021–2022 m. m. metinį ir 2022–2023 m. m. I-ojo pusmečio rezultatus matyti, kad mokymosi pažangą padarė 7-ios (iš 12) 1–4 klasės ir 4-ios 5–8 klasės (iš 12). 16-oje 1–8 klasių padaugėjo mokinių besimokančių aukštesniuoju ir pagrindiniu lygiu. 2021–2022 m. m. 1–4 kl. mokiniai be priežasties nepraleido nei vienos pamokos, 5–8 kl. mokiniai be priežasties praleido 126 pamokas. 2022–2023 m. m. I-ojo pusmečio rezultatai rodo, kad 1–8 kl. mokiniai praleido 311 pamokų ir vienam mokiniui tenka 0,5 nepateisintos pamokos.  Siekiant patenkinti mokinių poreikius, 45 valandos skirtos grupinėms konsultacijoms gabiems ir sunkumų turintiems mokiniams bei personalizuotam mokymui. Mokiniai galėjo dalyvauti visų pagrindinių mokomųjų dalykų konsultacijose kartą arba du kartus per savaitę. Atlikus tyrimą nustatyta, kad mokinių lankomumas konsultacijose pagerėjo 3 proc. lyginant 2022–2023 m. m. II pusmečio duomenimis. Aktyviausiai mokiniai lanko lietuvių kalbos, matematikos, anglų kalbos, rusų kalbos konsultacijas.  2023 m. gegužės 15–18 d. progimnazijoje vyko išorės vertinimas, kurio metu išskirti šie stiprieji veiklos aspektai:  1. Mokyklos vadovų veiksmai ir atsakomybė mokyklos veiklos pokyčiams ir veiklų tvarumui užtikrinti (3.2. rodiklis *Lyderystė* – 4 lygis, išskirtas aspektas *Įsipareigojimas susitarimams* – 4 lygis). Išorės vertintojų ataskaitoje teigiama, kad progimnazijoje visiems bendruomenės nariams sudaryta laisvė rodyti iniciatyvas, priimti sprendimus ir prisiimti atsakomybę už išsikeltų tikslų įgyvendinimą. Mokytojams sudaromos veiksmingos sąlygos bendradarbiauti, mokytis vieniems iš kitų, kuriama duomenimis grįsta kokybės kultūra siekiant pažangos. Progimnazija turi savitą komunikavimo sistemą. Veiksmingas mokytojų bendradarbiavimas vyksta siekiant pamokos kokybės gerinimo. Išorės vertintojų ataskaitoje pabrėžiama, kad mokyklos vadovai įsipareigoję mokyklai, tai rodo kasdieninė jų veikla – gebėjimas sutelkti bendruomenę strateginiams tikslams, veiklos planams įgyvendinti.  2. Mokyklos bendruomenės veikimas kartu siekiant bendrų tikslų (3.4. rodiklis *Veikimas kartu* – 4 lygis).  3. Naujų mokymosi patirčių mokiniams suteikiantis ugdymo(si) integralumas (2.1. rodiklis *Ugdymo(si) organizavimas* – 3 lygis, išskirtas aspektas *Ugdymo(si) integralumas* – 4 lygis). Išorės vertintojai ataskaitoje nurodė, kad mokyklos personalas laiko save viena komanda, siekiančia bendrų tikslų. Progimnazijoje kasmet veikia savivaldžios darbo grupės, kurios suformuojamos atsižvelgiant į einamųjų mokslo metų progimnazijos prioritetus ir tęstines progimnazijos veiklas. Grupės aktyviai veikia ir prisideda prie mokyklos veiklos tobulinimo.  4. Mokyklos veiklos tobulinimas remiantis įsivertinimo duomenimis (3.1. rodiklis *Perspektyva ir bendruomenės susitarimai* – 4 lygis, išskirti aspektai *Sprendimų pagrįstumas, Tobulinimo kultūra* – 4 lygis). Išorės vertintojų ataskaitoje teigiama, kad progimnazijos bendruomenės nariai suvokia, jog besimokanti organizacija turi būti savikritiška, kūrybinga, nuolat reflektuojanti, siekianti nuolatinės pažangos įvairiose veiklos srityse, o įsivertinimas ir atsakomybė laikomi svarbia veiklos tobulinimo prielaida. Mokyklos veiklos įsivertinimo grupė atlieka svarbų vaidmenį įsivertinant ir tobulinant progimnazijos veiklą, vykdant pokyčių stebėseną. Nuosekli ir tikslinga grupės veikla leidžia tinkamai nustatyti progimnazijos veiklos tobulintinas sritis, parengti rekomendacijas ir stebėti jų įgyvendinimą. Ataskaitoje teigiama, kad progimnazijoje dominuoja augimo kultūra, o tobulinimo kultūra kuriama kalbantis, mokantis, kuriant sisteminius susitarimus. Progimnazijoje yra stipri integruoto ugdymo praktika, teikiama išskirtinė pagalba mokiniui per veiksmingą mokyklos VGK veiklą, aiškias metodinių grupių veiklos gaires.  5. Mokyklos tinklaveikos įtaka mokinių dalykinių ir bendrųjų kompetencijų ugdymui(si) (3.6. rodiklis *Mokyklos tinklaveika* – 4 lygis). Išorės vertintojų išvadose teigiama, kad progimnazijos tinklaveika yra išskirtinai stipri ir veiksmingai prisideda prie vaiko individualios pažangos. Užmegzti bendradarbiavimo tinklai progimnazijos viduje („Kolega – kolegai“, „Vaiko individualios pažangos aptarimai“, bendradarbiavimas mokytojų kambaryje), Šiaulių mieste (su visomis Šiaulių miesto švietimo įstaigomis ir daugeliu kitų įstaigų mokinių socialinei-pilietinei veiklai organizuoti, kasmetiniams ugdomiesiems projektams įgyvendinti), šalyje (ryškiausias pavyzdys – Salduvės progimnazija inicijavo ir sukūrė VIP mokyklų tinklą, kuris šiuo metu jungia 11 Lietuvos mokyklų (VIP mokyklų tinklo tikslas – keistis pasiteisinusiomis praktikomis, organizuoti mokyklos bendruomenėms praktinio mokymosi vieniems iš kitų veiklas, taip sudarant sąlygas ugdymo pasiekimų gerinimui) bei tarptautiniu mastu (įgyvendinami ERASMUS+ projektai) kryptingai prisidėjo prie projekto „Kokybės krepšelis“ uždavinių įgyvendinimo ir užtikrina veiklų tvarumą.  Dalyvaujant projekto „Kokybės krepšelis“ veiklose, sudaryta penkių mokytojų darbo grupė, kuri sistemingai planavo, įgyvendino ir analizavo veiklos rezultatus socialinių ir gamtos mokslų integracijos srityje. Kiekvienas mokytojas pravedė po 4 integruotas pamokas. Mokytojai analizavo mokinių pasiekimų pokyčius iki pradedant įgyvendinti integruotų pamokų ciklą ir pasibaigus projekto įgyvendinimo laikotarpiui. Nustatyta, kad biologijos dalyko mokinių pažanga padidėjusi 1 proc., fizikos – 3 proc.  2022–2023 m. m. 27 mokiniai įgyvendino asmeninius projektinius darbus. Tiriamuosius darbus pasirinkta tema mokiniai ruošė visus metus, drauge su mokytoju-projektinio darbo vadovu konsultacijų metu planavo tyrimo eigą, pasirinko priemones, reikalingas tyrimui atlikti, analizavo tyrimo duomenis, darė išvadas. Kai kurie projektiniai darbai atlikti bendradarbiaujant su socialiniais partneriais. Mokiniai dalijosi patarimais su būsimais 7a klasės mokiniais, kurie asmeninių projektinių darbų rengimo tradiciją tęsia 2023–2024 m. m. projektiniai darbai pristatyti 2023 m. birželio mėn. organizuotoje mokinių konferencijoje.  2023 m. 27 progimnazijos mokiniai dalyvavo Vytauto Didžiojo universiteto kuruojamoje ,,Sumanaus moksleivio akademijoje“, verslumo klasėje. Mokiniai dalyvavo nuotoliniuose susitikimuose su mokslininkais, vyko į Vytauto Didžiojo universitetą atlikti praktinių veiklų, verslumo idėjų sėmėsi universiteto socialinių partnerių bendrovėse.  Mokykloje veikia STEAM mokyklos veiklos tobulinimo grupė, kurios tikslas **–** įvertinti mokyklos patirtį, diegti STEAM ugdymą mokykloje, stebėti STEAM ugdymo kokybę, reflektuoti, organizuoti veiklas. Progimnazija kasmet rengia STEM ugdymo planą. Pradinių klasių mokytojai bent kartą per mėnesį savo pamokose naudoja ES projekte „Mokyklų aprūpinimas gamtos ir technologinių mokslų priemonėmis“ gautas priemones. Susitarimai užtikrina sistemingą tiriamosios veiklos organizavimą. Nuo 2020 m. mokykla dalyvauja Vilniaus TECH universiteto organizuojamoje programoje „Ateities inžinerija“, kurios tikslas **–** tobulinti mokinių bendrąsias, inžinerines, gamtamokslines kompetencijas 2023 m. parengti 8 projektiniai darbai, kurie pristatyti dviejose nacionalinėse konferencijose. 2023 m. visiems progimnazijos mokiniams organizuota tiriamaja veikla grįsta STEAM diena. Mokiniai dalyvavo STEAM JUNIOR programose, inicijavo ir įsitraukė į 1 STEAM krypties eTwinning projektą, dalyvavo tarptautinėje kūrybinėje programavimo savaitėje ,,Code Week 2023“. Organizuota respublikinė kūrybinių-inžinerinių darbų paroda. Nuo 2021 m. įgyvendinama STEAM ugdymo įgyvendinimo strategija, apimanti 6 sritis: STEAM mokymas ir ugdymo programų pritaikymas, vertinimas, darbuotojų profesinis tobulėjimas, vadovavimas mokyklai ir mokyklos kultūrai, ryšiai, mokyklos infrastruktūra. 2023 m. spalio mėn. mokyklai suteiktas STEM mokyklos eksperto ženklelis.  Mokykla aktyviai dalyvauja Vaiko individualios pažangos (VIP) tinklo veikloje. 2023 m. vasario mėn. buvo suorganizuotas VIP mokyklų tinklo forumas, kurio metu buvo pasirašyta daugiašalė (12 mokyklų) bendradarbiavimo sutartis. Dalyviai skaitė pranešimus apie mokyklų ugdymo praktiką, politiką ir kultūrą, individualios vaiko pažangos priemonių, sistemų taikymą ugdymo procese. Forumo dalyviai balsuodami išrinko geriausią logotipą. 2023 m. įvyko 16 stažuočių, kuriose dalyvavo 76 VIP mokyklų tinklo pedagogai. Progimnazija suorganizavo tris stažuotes, kurių metu mokykloje lankėsi 12 pedagogų. Stažuočių metu dalyviai stebėjo pamokas, susipažino su mokyklos Vaiko individualios pažangos, klasės valandėlių MOST sistema, Ugdomojo projekto idėja ir veiklomis, pedagogų asmeninio profesinio tobulėjimo (APT) įgyvendinimu progimnazijoje. 19 progimnazijos pedagogų dalyvavo stažuotėse Tauragės ,,Šaltinio“ progimnazijoje, Pasvalio Svalios progimnazijoje, Panevėžio ,,Vyturio“, Kuršėnų Daugėlių progimnazijoje, Pakruojo ,,Žemynos“ progimnazijoje, Šiaulių raj. Dubysos aukštupio mokykloje. Kartą per mėnesį vyko nuotoliniai VIP mokyklų tinklo susitikimai, kurių metu buvo aptariamos stažuočių sėkmės ir tobulintinos sritys, stažuočių metodinio leidinio turinys, formatas. Parengtas stažuočių leidinys ,,VIP asocijuotų mokyklų tinklas: pirmųjų metų patirtys“.  2023 m. du kartus atlikta mokytojų mikroklimato stebėsena (*Emometras*). Nustatyta, kad kolektyvo mikroklimatas yra palankus darbui, mokytojai jaučiasi gerai, vyrauja pagarbūs tarpusavio santykiai. Aukščiausi rodikliai – „Visuomet iš vadovų gaunu aiškias ir man suprantamas užduotis“, „Iš vadovo sulaukiu pagalbos ir paramos, kurios man gali prireikti“, „Mano darbo vietoje nepasitaikė bauginimų ir priekabiavimo atvejų“, „Darbe nesijaučiu vienišas, visuomet galiu pabendrauti su kolegomis“, „Bendravimas su tėvais yra konstruktyvus, pagarbus“, „Kolegų santykiai grįsti pagarba ir pasitikėjimu“.  Mokykloje specialiųjų ugdymosi poreikių turintiems vaikams pagalbą teikiančios mokytojo padėjėjos pasižymi aukštomis kompetencijomis ir siekiu tobulinti gebėjimus. Siekiant kokybiško ugdymo visų klasių specialiųjų ugdymosi poreikių mokiniams ir kuo didesnių įsitraukimo, dalyvavimo galimybių bei aukščiausių individualių pasiekimų, nuolat ieškoma veiksmingo bendradarbiavimo tarp klasės mokytojo, mokytojo padėjo ir specialiojo pedagogo, stiprinamas specialiojo pedagogo, kaip mokytojo padėjėjo mentoriaus ar konsultanto vaidmuo. Mokytojo padėjėjams svarbu suvokti vaiko potencialias galimybes, sunkumų priežastis ir pobūdį, pagalbos kryptis apskritai ir kiekvienu individualiu atveju, todėl progimnazijoje 2023 m. mokytojo ir mokytojo padėjėjo bendradarbiavimu grįsta kultūra stiprinama šiais būdais:  1. Mokykloje apsispręsta periodiškai organizuoti specialiosios pedagoginės pagalbos teikėjų (specialiųjų pedagogių, logopedės) ir mokytojo padėjėjų tikslinius seminarus mokytojo padėjėjo vaidmeniui ir pagalbos konkretiems vaikams strategijoms aptarti.  2. Kartą per savaitę vyksta mokytojo padėjėjo ir mokytojo susitikimai, kurių metu planuojami savaitės ugdymosi tikslai, aptariami pagalbos būdai. Į šios susitikimus pagal poreikį kviečiamos specialioji pedagogė ir / ar logopedė.  3. Bent kartą kartus per pusmetį specialusis pedagogas ir mokytojo padėjėjas aptaria kiekvieno mokinio pažangą, teikiamos pagalbos pobūdį ir veiksmingumą.  4. Bent du kartus per metus kiekvienas mokytojo padėjėjas dalyvauja kvalifikacijos tobulinimo renginiuose.  Salduvės progimnazijos vienas iš prioritetų – ugdymo(si) kokybės gerinimas – įgyvendinamas diegiant savą kokybės koncepciją, plėtojant mokymosi pagalbos teikimą, organizuojant pedagogų patirties mainus, skatinant visų lygmenų lyderystę, diegiant duomenų analize bei įsivertinimu grindžiamą švietimo kultūrą. Parengtos 2022–2023 m. m. APT gairės orientuotos į kiekvieno mokinio įsitraukimą išbandant atnaujintas bendrąsias programas. Mokyklos kontekste darbo metu vykstantis mokytojų kompetencijų tobulinimas apėmė šias veiklas:   1. Apžvalginė pažintis su atnaujinta programa (programų dalis: dalyko paskirtis, dalyko tikslas ir uždaviniai, kompetencijų ugdymas dalyku, pasiekimų sritys, pasiekimų raida, mokymosi turinys). 2. Pasiekimų vertinimas (programų dalis: pasiekimų vertinimas, pasiekimų lygių požymiai). 3. Tarpdalykinė integracija ir mokomajam dalykui reikiamų priemonių planavimas. 4. Mokytojo nuožiūra planuojamas ugdymo turinys (30 proc.).   Kiekvienas mokytojas asmeninio profesinio tobulėjimo veiklose turėjo galimybę konsultuotis su kuratoriumi (ugdomojo konsultavimo principu organizuojami individualūs pokalbiai asmeniniam profesiniam tobulėjimui aptarti ir mokytojo pažangai įsivertinti), taip pat vyko kolegialus bendradarbiavimas, praktikos reflektavimas ir dalijimasis patirtimi mokymosi grupelėse (po 3–4 kolegas).  Progimnazija sėkmingai įgyvendina tarptautinius Švietimo mainų paramos ir kitų fondų projektus, kurie suteikia galimybes mokyklos mokiniams tobulinti bendrąsias kompetencijas, užsienio kalbos mokėjimo įgūdžius, mokytojams dalyvauti mokymuose, stebėti užsienio šalių mokyklų veiklas, įgyti profesinės patirties užsienyje. 2023 m. progimnazija sėkmingai įgyvendino 2021 m. patvirtintą ,,Erasmus+” programos KA122 projektą „Mokomės priimti: tarpkultūrinis ugdymas šiuolaikinėje mokykloje“. Projekto metu buvo siekiama gerinti mokytojų kalbinius įgūdžius, skatinti bendrauti tarptautinėje erdvėje, įsitraukti į tarptautines veiklas, bendrauti su partneriais, naudotis įvairesne mokymo medžiaga užsienio kalba. Skatinti bendruomenės narius suvokti save kaip Lietuvos, Europos, pasaulio aktyvius piliečius kitų šalių kontekste, pažinti kitų šalių ypatumus, kultūrinį paveldą. Dalyvaudami kursuose mokytojai pasisėmė idėjų, kaip įdomiai integruoti tarptautiškumo temas dalykų pamokose, kokius interaktyvius ir įtraukius metodus bei įrankius naudoti, drąsiau ieško informacijos šaltinių užsienio kalba, pagerino pamokos vadybos įgūdžius, kuria pozityvią ir saugią mokymosi aplinką. Įsisavintas biudžetas 30 435 eurai. Projekto metu 12 progimnazijos pedagogų dalyvavo devyniuose kvalifikacijos kėlimo kursuose: „Tarpkultūrinis ugdymas ir kultūrinė įvairovė klasėje“, „Anglų kalbos kursai“, „Įtraukių mokymosi aplinkų kūrimas siekiant padėti visiems mokiniams“, „Įvairovė klasėje: tolerancijos ugdymas ir prietarų bei diskriminacijos įveikimas“, „Konfliktų bei emocijų valdymas ir patyčių prevencija“, „Menas, skirtas migrantų, pabėgėlių ir nepalankioje padėtyje esančių gyventojų įtraukimui“, „Svarbiausios streso valdymo ir atpažinimo strategijos mokytojams“, „Įvairovės skatinimas, patyčių ir prievartos prevencija“, „Europietiška mokykla visiems mokiniams“. Kursus organizavo *Erasmus Learning Academy* ir *Europass Teacher Academy* Graikijoje, Italijoje, Ispanijoje, Prancūzijoje. Kursų metu buvo lavinami kalbiniai įgūdžiai, turtinamas žodynas, diskutuojama apie aplinkos, palankios kiekvieno mokinio pažangai, kūrimą, darbo grupėje privalumus. Mokymų metu daug dėmesio buvo skiriama įtraukiojo ugdymo temai. Mokytojai išbandė įvairius tarpkultūrinio ugdymo metodus, skatinančius kiekvieno mokinio įtrauktį. Dalyviai diskutavo apie įtraukiojo ugdymo galimybes, dalinosi patirtimi ugdant skirtingų gebėjimų, įvairių tautybių mokinius, dalyvavo praktinėse veiklose apie IKT naudojimą pamokose. Mokytojai savo patirtimi pasidalino su kolegomis metodinių grupių pasitarimuose ir kasmetiniame gerosios patirties sklaidos renginyje *GPS’23.*  Balandžio mėnesį šešių mokinių grupė, lydima lietuvių ir anglų kalbų mokytojų, vyko į Lenkiją, Katovicų miestą, Zespol Szkolno – Przedszkolny Nr. 2 mokyklą. Mobilumo metu mokiniai pristatė savo miestą ir mokyklą vietinės mokyklos bendruomenei, susipažino su kitos šalies kultūra, istorija, literatūra, švietimo sistema. Mokiniai ir mokytojai patobulino kultūrinę, komunikavimo, pažinimo, skaitmeninę, kūrybiškumo kompetencijas, sužinojo apie kaimyninės šalies kultūrą, švietimo sistemą. Grįžę savo patirtį pristatė klasės draugams ir mokyklos bendruomenei mokinių konferencijoje „Mūsų sėkmės ir patyrimai“.  2023 m. mokyklai buvo suteikta ,,Erasmus+” programos akreditacija 2023–2027 m. „Erasmus“ akreditacijos suteikimas patvirtina, kad mokykla yra parengusi kokybiškų mobilumo veiklų ilgalaikę įgyvendinimo viziją, kuri yra organizacijos strateginės plėtros dalis. Penkerius metus progimnazija galės paprasčiau pasinaudoti 2021–2027 m. programos 1 pagrindinio veiksmo finansavimo galimybėmis. Progimnazija pasirengė Erasmus planą, kurio tikslai: gerinti mokytojų užsienio kalbos įgūdžius, profesines kompetencijas įtraukiojo ugdymo srityje; formuoti tarptautinę kultūrą mokykloje, padėti mokiniams suprasti bendrąsias Europos Sąjungos vertybes ir kiekvienos šalies išskirtinumą; dalintis mokyklos gerąja patirtimi su užsienio mokyklomis tokiu būdu prisidedant prie Europos švietimo erdvės kūrimo. 2023 m patvirtintas pirmas akredituotas projektas, kurio biudžetas 23400 eurų. Projekto metu planuojamas mokinių grupės mobilumas į Rumuniją, mokytojų dalyvavimas kvalifikacijos kėlimo ir kalbų kursuose.  Lapkričio mėnesį įvyko darbo stebėjimo vizitas El Castellot mokykloje, Ispanijoje, kurio metu anglų ir pradinių klasių mokytojos susipažino su Ispanijos švietimo sistema, stebėjo pamokas, viešojo kalbėjimo, patyčių prevencijos, skaitymo įgūdžių tobulinimo užsiėmimus, lankėsi vaikų lopšelyje ir vidurinėje rajono mokykloje. Mokytojos dalijosi gerąja patirtimi su Ispanijos mokytojais: pristatė Lietuvos švietimo sistemą, Salduvės progimnazijos vaiko individualios pažangos (VIP) sistemą, progimnazijos projektinę veiklą, ugdymo ypatumus, vedė pamokas apie Lietuvą ir jos kultūrą.  Gruodžio 4-8 d. mokykloje viešėjo du mokytojai iš Čekijos ir mokytoja iš Rumunijos. Mokytojai iš Čekijos atvyko darbo stebėjimo vizitui, mokytoja iš Rumunijos – parengiamajam vizitui. Darbo stebėjimo vizito tikslas – susipažinti su Lietuvos švietimo sistema, stebėti kolegų darbą, palyginti naudojamus mokymo metodus, mokinių ir mokytojų tarpusavio santykius, pasidalinti gerąja patirtimi. Parengiamasis vizitas buvo skirtas mokinių grupės mobilumo veiklų planavimui vasario mėnesį. Atvykę mokytojai susipažino su progimnazijos valdymo sistema, Vaiko individualios pažangos stebėjimo ypatumais, Vaiko gerovės komisijos darbo specifika, susitiko su specialiąja ir socialinėmis pedagogėmis, stebėjo pamokas atkreipdami dėmesį į vaiko gerovę klasėje užtikrinančius būdus, kurie galėtų padėti gerinti mokinių savijautą, domėjosi dalykine integracija, inovatyviais mokymo metodais, dalyvavo diskusijoje apie tarptautinę plėtrą švietimo sistemoje, „Erasmus+“ programos naująjį etapą, jo teikiamas galimybes, pasidalino patirtimi apie tarptautines, svečių mokyklose įgyvendinamas veiklas. Mokytojai vedė pamokas, pristatė mokyklas, Čekijos ir Rumunijos švietimo sistemas, kultūros ypatumus, tradicijas.  2023 m. progimnazijai buvo suteiktas *,,eTwinning~~”~~ school“* ženklelis. Tai ne tik asmeninis įvertinimas individualiems mokytojams už jų sėkmingą veiklą, bet ir pripažinimas visai mokyklos komandai už puikius pasiekimus. 2023 m. mokytojai inicijavo tris eTwinning projektus. „Let's STREAM“ projekto metu pirmokai kartu su projekto partneriais iš Ispanijos perskaitė pasakas bei įgyvendino bendras veiklas. Šis projektas buvo įdomus iššūkis pirmokams. Išbandytas tarpkultūrinis bendradarbiavimas, integralus įvairių kompetencijų ugdymas, puoselėjama skaitymo kultūra. Projektui buvo suteiktas nacionalinis kokybės ženklelis. Spalio mėnesį buvo patvirtintas projektas ,,Augmented Reality Kids“, kurio metu mokytojai kartu su partneriais iš Turkijos, Ispanijos, Prancūzijos organizuos bendras veiklas, susijusias su anglų kalbos mokymusi naudojant išmaniąsias technologijas, įvairias programas. Priešmokyklinio ugdymo grupė dalyvauja projekte ,,Water Wonders“, Projekte, kuris jungia mokyklas iš Lenkijos, Rumunijos, Vokietijos, Turkijos, Portugalijos, Slovakijos, Italijos. Projekto tikslas - supažindinti mokinius su vandens svarba mūsų gyvenime, skatinti atsakingai vartoti vandenį, didinti sąmoningumą aplinkosaugos atžvilgiu.  Informacija apie „Erasmus+“ programos galimybes progimnazijoje pasidalinta elektroniniame žurnale „Švietimo naujienos“  <https://www.svietimonaujienos.lt/gerosios-patirties-sklaida-salduves-progimnazijoje/>  Siekiant turtinti ugdymo procesą organizuojant veiklas ne mokyklos aplinkoje, 2023 m. ir toliau organizuotos jau tradicinėmis tapusios veiklos. Įgyvendintos trys Ugdomojo projekto ,,Lietuvos ir pasaulio kultūra (LIPK)“ temos: „Nuo dėmelės iki avelės“, „Muzikos paslaptys“, „Pažink savo miestą“. Antrosios temos veiklos buvo skirtos dailės istorijos, žymiausių menininkų ir jų darbų pažinimui – mokiniai, susipažinę su dailės priešistore, piešė savo akmens amžiaus piešinius, įvairiomis technikomis perpiešė žymių menininkų darbus, kūrė „gyvus paveikslus“ ir žymių menininkų socialinių tinklų paskyras. Projekto veiklos organizuotos socialinių partnerių erdvėse: Šiaulių dailės galerijoje, Šiaulių Vyskupijos Pastoraciniame centre, VU Šiaulių akademijos STEAM centre, Šiaulių dailės mokykloje. Trečiosios temos metu salduviečiai susipažino su muzikinės raiškos priemonėmis, klausydamiesi A. Vivaldi ,,Metų laikų“ kūrė jausmų žemėlapius, išmoko patys pasigaminti muzikos instrumentus ir juos išbandė – sukūrė klasių orkestrus. Taip pat sužinojo, kad muziką kurti galima be instrumentų – atliko kūno perkusijos pratimus. Ketvirtosios temos metu mokiniai prisiminė Šiaulių miesto istoriją, leidosi į ekskursijas po Šiaulius, susipažino su žymiausiais miesto objektais, iš naujo atrado savo miestą.  2023–2024 m. m. Ugdomasis projektas „Ir tu gali pasiekti olimpinę svajonę!“ orientuotas į olimpinių idėjų plėtotę, dvasinių vertybių ir nuostatų ugdymą. Pirmosios temos – „Uždek savyje olimpinę ugnį“ metu mokiniai susipažino su olimpinių žaidynių istorija, išsiaiškino, kur ir kada jos vyksta, klausėsi olimpiečių – buvusių salduviečių – interviu apie nelengvą olimpiečio kelią, maketavo olimpinį miestelį.  Jau penktus metus progimnazijoje įgyvendinamas sveikatingumo projektas „Sveikata – fizinio aktyvumo pagrindas“. Šiaulių miesto savivaldybės lėšomis finansuojamas projekto įgyvendinimas – visi 3–8 klasių mokiniai kartą per savaitę fizinio ugdymo pamokų metu sportuoja ne progimnazijos sporto salėje, o Šiaulių lengvosios atletikos ir sveikatingumo centre, į kurį vežami UAB „Busturo“ autobusais. Fizinio ugdymo pamokas socialinių partnerių erdvėse veda 6 pradinių klasių mokytojos ir 3 fizinio ugdymo mokytojai, veiklose dalyvauja apie 460 mokinių. Pamokos Šiaulių lengvosios atletikos ir sveikatingumo centre mokiniams suteikia daugiau galimybių susipažinti su įvairiomis sporto šakomis, profesionaliu sporto inventoriumi, įgyti naujų žinių ir įgūdžių bei kokybiškai lavinti fizinius gebėjimus. Integruotų pamokų metu ugdomos mokinių kompetencijos, daug dėmesio skiriama bendravimui ir bendradarbiavimui, motyvacijos skatinimui, pasitikėjimo savo jėgomis auginimui, pozityvių nuostatų apie sveikatos tausojimą ir stiprinimą formavimui. Iki 59 proc. išaugo mokinių, besirenkančių sporto krypties NU veiklas, skaičius. Mokytojai ne tik plečia savo profesines kompetencijas, bet gali kartu organizuoti integruotas veiklas, taikyti inovatyvius metodus, į pamokas pasikviesti sporto trenerius. Progimnazijos patirtis organizuojant fizinio ugdymo pamokas už mokyklos ribų aprašyta dvejose informaciniuose pranešimuose (<https://www.siauliai.lt/news/view/integruotos-pradiniu-klasiu-fizinio-ugdymo-pamokos-netradicinese-mokymosi-erdvese>; <https://www.siauliai.lt/news/view/fizinio-ugdymo-pamokos-siauliu-salduves-progimnazijoje>).  2023 m. toliau kryptingai ir tikslingai diegtas socialinių kompetencijų ugdymo (toliau – SKU) modelis. Mokinių socialinė veikla vyko trimis kryptimis: pagalbos (karitatyvinė veikla), veiksmo (dalyvavimas renginiuose), kūrybiškumo. Vyko bendradarbiavimas su socialiniais partneriais, kuris buvo fiksuojamas virtualiame SKU kalendoriuje. Visi mokiniai savanoriškai dalyvavo socialinėje pilietinėje veikloje, kuri vyko tiek mieste, tiek mokykloje. 2023 m. iš viso įgyvendinti 42 profesinio veiklinimo (pažintiniai) užsiėmimai, 13 profesinio veiklinimo (patyriminių) užsiėmimų, įvyko 18 socialinių pilietinių akcijų (pilietinių, ekologinių, karitatyvinių ir pedagoginių), įgyvendintos 64 savanorystės. Visi 1–8 klasių mokiniai 2021–2022 m. m. surinko reikiamą valandų skaičių, 5–8 klasių mokiniai įgytas kompetencijas du kartus per metus vertinosi „AUGU“ dienoraščiuose.  Į mokinių socialinę pilietinę veiklą buvo integruojamas ir ugdymas karjerai. Taikant refleksijos metodą mokiniai, kurie dalyvavo įvairiuose iniciatyvose, buvo skatinami geriau pažinti save, savo stipriąsias ir tobulintinas savybes, socialinius vaidmenis, analizuoti įvairias karjeros galimybes, domėtis darbo pasauliu.  Jau trečius metus, siekiant ugdyti individualios pažangos siekiančią asmenybę, kurti ir plėtoti lanksčią ugdymosi aplinką, derinti formalųjį ir neformalųjį ugdymą, visos 1-8 progimnazijos klasės, atsižvelgdamos į savo pomėgius ir poreikius, stipriąsias klasės sritis, įgyvendina pasirinktas klasės kryptis. Veikloms organizuoti progimnazijos ugdymo plane numatytos dvi netradicinio ugdymo dienos – *Klasės dienos*, taip pat T (*teminės*) klasės valandėlės. Į veiklų organizavimą įtraukiami socialiniai partneriai – miesto kultūros, ugdymo įstaigos, organizacijos, institucijos – užsiėmimai organizuojami jų erdvėse: Šiaulių apskrities P. Višinskio bibliotekoje, Šiaulių Dailės galerijoje, Šiaulių katedros parapijos vaikų dienos centre, Šiaulių pasienio užkardoje, Tarptautinės migracijos organizacijos biure, Vytauto Didžiojo universitete, Vilniaus TECH universitete, „Aušros“ muziejuje, AB Swedbank, Šiaulių valstybinėje kolegijoje, Miškų kontrolės departamente ir kt.  Klasių krypčių įgyvendinimo istorijomis mokiniai dalijosi 2023 m. birželį vykusioje mokinių konferencijoje „Mūsų sėkmės ir patyrimai“. Klasių krypčių įgyvendinimo patirtys aprašytos „Švietimo naujienose“ (<https://www.svietimonaujienos.lt/?s=klasi%C5%B3+kryp%C4%8Di%C5%B3+>).  Progimnazijoje gausu tradicinių neformalių veiklų, skirtų socialinės emocinės ir sveikos gyvensenos kompetencijos stiprinimui. 2023 m. progimnazija atnaujino savo dalyvavimą programoje ,,Sveika mokykla“. Veikloms organizuoti progimnazijoje suburta mokyklos veiklos tobulinimo – Sveikatingumo – grupė, įvykdyta 12 skirtingų veiklų. 2023 m. organizuotos dvi Bendruomenės sveikatingumo dienos, kurių tikslas – ne tik vienyti bendruomenę neformalių veiklų metu, bet ir ugdyti pozityvias sveikatingumo nuostatas, paskatinti daugiau laiko praleisti aktyviai, gamtoje. Kiekvieno mėnesio antradienį progimnazijoje vyksta mėnesio bėgimai, kurių metu visa mokyklos bendruomenė kviečiama pertrauką praleisti aktyviai, gryname ore. Po bėgimo vaišinamasi vaistažolių arbata. Dalyvauta nacionalinėse socialinėse akcijose ,,Diena be automobilio“, ,,Žalia šviesa gyvenimui“, konkursuose ir viktorinose ,,Pietų lėkštė“, minėta tarptautinė sveikos mitybos diena, organizuotos teminės klasių valandėlės sveikos gyvensenos klausimais, aktyvios pertraukos, visuotinės mankštos, kuriose aktyviai dalyvavo PUG, 1–8 klasių mokiniai.  Su akademiniais vaikų pasiekimais ir pažanga glaudžiai susijusi emocinė vaikų savijauta, kuriai įvertinti taikytas „Termometras“. Jo rezultatai analizuoti klasių vadovų, aptarti Vaiko gerovės, administracijos posėdžiuose. Atlikus termometrų analizę išryškėjo šios stipriosios sritys: *turiu draugų klasėje, mano klasės auklėtoja gera, namuose man sudarytos sąlygos mokytis ir ilsėtis, aš toleruoju kitokius, namuose mane išklauso ir supranta, aš saugau mokyklos turtą.* Žemiausiai vertinti šie teiginiai: *aktyviai dalyvauju mokyklos gyvenime, man patinka popamokinė veikla, padedu klasės draugams, aš gerai dirbu per pamokas*, netrukdau pamokos darbo. Socialinė pedagogė du kartus per metus atliko „Termometrų“ duomenų analizę, atsižvelgdama į silpnąsias sritis teikė rekomendacijas mokytojams ir klasių vadovams: siūlyta dažniau organizuoti darbą grupėse, kad mokiniai galėtų vieni kitiems padėti, būtų sudarytos sąlygos mokytis vieniems iš kitų. Siekiant skatinti mokinių susidomėjimą popamokine veikla ir dalyvavimą mokyklos gyvenime, progimnazijoje organizuoti tradiciniai renginiai: mėnesių bėgimai, penktadienių arbatos rytmečiai, mokslo metų pradžios ir pabaigos šventės, penktokų krikštynos, mokinių konferencija, mokyklos gimtadienio savaitės renginiai, 5–8 klasių karnavalas, kalėdiniai koncertai ir kt., dėl rezultatų gerinimo diskutuota mokinių tarybos pasitarimų metu.  2020 m. progimnazijoje pradėta įgyvendinti tarptautinė apdovanojimų programa „The Duke of Edinburgh‘s International Award“ (DofE), kurios tikslas – skatinti jaunuolius siekti savo tikslų, aistrą veikti ir atrasti savo vietą pasaulyje, įgyti būsimai karjerai naudingų įgūdžių. 2023 m. tęstas programos įgyvendinimas. Septyni 7**–**8 kl. mokiniai (60 proc.) sėkmingai įgyvendino savo tikslus, dalyvavo bandomajame žygyje, 2024 m. pavasarį suplanuotas kvalifikacinis žygis. 2023**–**2024 m. m. 7 mokiniai pasirinko siekti bronzos apdovanojimo.  Organizacijos veiklos efektyvumas ir sėkmė priklauso ne tik nuo jos narių gebėjimų ir motyvacijos – labai svarbus vaidmuo tenka bendruomeniškumui, organizacijos narių vienybei, tolerantiškai bendravimo atmosferai. Gerų tarpusavio santykių kūrimui daug įtakos turi bendruomenę telkiančios veiklos.  Sausio-kovo mėnesiais, minint svarbias Lietuvos istorijos datas, progimnazijoje organizuotos šių datų minėjimo akcijos ir renginiai. Sausio 13 d. progimnazijos bendruomenė prisijungė prie pilietinės iniciatyvos „Atmintis gyva, nes liudija“: mokyklos languose uždegtos atminimo žvakelės, o būrys mokinių kartu su kitų miesto mokyklų atstovais dalyvavo visuotinėje akcijoje Prisikėlimo aikštėje. Mokykloje vyko radijo laida, kurios metu prisiminti sausio 13-osios įvykiai, žuvusieji pagerbti tylos minute. Nuo vasario 16 iki kovo 11 d. svarbios istorinės datos minėtos meninio skaitymo popietėmis „Ar jūs žinote, ar ne, ką vadinam gimtine?“ , kuriose dalyvavo gausus būrys PUG, 1–8 klasių mokinių bei mokytojų.  Kovo 10 dieną, minint Lietuvos nepriklausomybės atkūrimo dieną, mokykloje vyko šventinis koncertas, kurio metu istorijos mokytojas priminė, kokiais žodžiais buvo atkurta valstybės nepriklausomybė, skambėjo mokinių skaitomos eilės ir atliekamos dainos. Mokykloje organizuotos jau tradicinėmis tapusios krepšinio karavano varžybos, liaudies šokių popietė „Lietuvą švenčiame šokio ritmu“, šventinis mėnesio bėgimas. Kovo 11 d. visa mokyklos bendruomenė pakviesta dalyvauti sveikatingumo dienos „Švęskime laisvę“ veiklose – mokytojai, mokiniai ir jų tėvai kviesti nužygiuoti ne mažiau nei 11 tūkst. žingsnių, ieškoti ženklų, rodančių, kad Lietuva švenčia valstybinę šventę. Žygiavimo akimirkomis dalintasi mokyklos *Facebook* paskyroje.  Minint tarptautinę vaikų gynimo dieną progimnazijos stadione vyko „Meno ir sporto sintezė“, kurios metu klasių bendruomenės ruošė įvairias sportines, menines, kūrybines užduotis ir stotelių *principu* jose dalyvavo. Šventė pradėta nuotaikinga fizinio ugdymo mokytojo vesta masine mankšta bei jaunųjų šokėjų pasirodymu. Viso renginio metu skambėjo mokinių atliekami muzikos kūriniai, turėjome galimybę stebėti atkaklias mokyklos futbolo komandos varžybas su futbolo klubo „Gintra“ sportininkėmis.  2023 m. spalį mokykloje švęstas 65–asis – jubiliejinis – mokyklos gimtadienis. Klasių bendruomenės ruošė užduočių-staigmenų stoteles, kuriose aktyviai dalyvavo PUG, 1 - 8 klasių mokiniai, kasdien puošėsi temine (namų, gimtadienio, pasaulio šalių, helovino) apranga, dalyvavo aktyviose pertraukų veiklose, protmūšyje ir kt. Organizuotas gausų dalyvių būrį pritraukęs Talentų šou, kuriame salduviečiai atskleidė iki šiol puoselėtus, bet mažai kam žinomus savo talentus. Gimtadienio proga visa bendruomenė keliavo į Šiaulių Dramos teatrą, kur mažieji stebėjo spektaklį „Didelė lietuviška pasaka“, vyresnieji – „Bjaurųjį ančiuką“. Šventinė savaitė baigta jubiliejiniu koncertu „Čia mūsų namai“, suvienijusius esamus ir buvusius mokinius bei mokytojus.  Progimnazijoje 2022–2023 m. įgyvendintas „Kokybės krepšelio“ projektas, kurio metu susitelkta ne tik į ugdymo kokybės gerinimą, bet ir į aplinkų, skatinančių mokinių įsitraukimą, kūrimą, galimybių derinti formalųjį ir neformalųjį ugdymą, sudarymą. 2023 m. atnaujinta mokyklos biblioteka, nupirkti nauji baldai ir įranga. Dėl patrauklesnės erdvės ir atsiradusių galimybių čia leisti laisvalaikį, bibliotekoje kasdien lankosi gausus būrys mokinių, kur jie skaito knygas, žaidžia stalo žaidimus, bendrauja. Įrengtos kompiuterizuotos darbo vietos, kuriose pamokoms ruošiasi ne tik mokiniai, bet ir mokytojai. Ten taip pat organizuojami socialinių įgūdžių užsiėmimai, VIP aptarimai, Vaiko gerovės komisijos posėdžiai, Mokytojų literatūrinių ieškojimų sambūrio (MoLIO) susitikimai, priimami svečiai.  Cokoliniame mokyklos aukšte įrengta inovatyvi erdvė ne tik pamokų organizavimui, bet ir neformalioms veikloms – naujame kabinete posėdžiauja mokinių taryba, organizuojamos dalykų konsultacijos, aktyvios pertraukos. Mokinių taryba dar diskutuoja dėl didesnio šios erdvės įveiklinimo, rengia įvairius pasiūlymus ir projektus.  2023 metais, plėtojant įtraukiojo ugdymo nuostatas ir siekiant kiekvieno mokinio individualios pažangos, progimnazijoje buvo organizuojamas mokinių poreikius atliepiantis ugdymo procesas, skatinama akademinė mokinių pažanga, vykdomas tikslingas STEAM ir integruotas ugdymas. Siekdami stiprinti mokytojų profesinį meistriškumą ir vertybines nuostatas, daug dėmesio skyrėme mokytojų mokymosi ir bendradarbiavimo kultūrai, orientuotai į pagalbos mokiniui efektyvinimą, atnaujinto ugdymo turinio idėjas įtraukiajam ugdymui organizuoti. Tęsdami tikslingas socialine partneryste grįstas veiklas, orientavomės į dvi kryptis: siekėme įgyvendinti tarptautinius projektus ir turtinti ugdymo procesą organizuojant veiklas ne mokyklos aplinkoje. Siekėme kurti mokymuisi palankias aplinkas, tad stiprinome socialinės emocinės ir sveikos gyvensenos kompetencijas, organizavome progimnazijos bendruomenę telkiančias veiklas, atnaujinome ir kūrėme naujas mokyklos erdves. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai.**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 8.1. Diegti įtraukiojo ugdymo principus siekiant kiekvieno mokinio pažangos.    **(Sritys:**  **Asmenybės ūgtis**  **Ugdymas(is)**  **Gyvenimas mokykloje**  **Lyderystė ir vadyba)** | 8.1.1.VIP (vaiko individualios pažangos) sistemos efektyvumo užtikrinimas. | 8.1.1.1. Mokytojų ir pagalbos specialistų grupėje aptarus kiekvieno vaiko ugdymosi situaciją du kartus per metus tėvai bus informuojami apie individualią pažangą. | 8.1.1.1.1. Pavasarį ir rudenį, mokinių atostogų metu, vykusiuose VIP aptarimuose dalyvavo visi mokytojai, pagalbos mokiniui specialistai. Po VIP aptarimų klasių vadovai pateikė GR kiekvieno mokinio tėvams per TAMO dienyną.  8.1.1.1.2. Pavasarį pagalba buvo numatyta 61 mokiniui (PUG – 1, 1–4 kl. – 28, 5–8 kl. – 32); rudenį – 56 mokiniams (PUG – 2?, 1–4 kl. – 23, 5–8 kl. – 31 mok.). |
| 8.1.1.2. Ne mažiau kaip 9 VGK pasitarimų metu aptarus mokinių akademinius pasiekimus, emocinę savijautą, aktyvumą socialinėje pilietinėje veikloje bus teikiama individuali pagalba pagal poreikius. | 8.1.1.2.1. Įvyko 44 VGK posėdžiai (VGK protokolų Nr. VG-1(7.8)/VG-44(7.8)).  8.1.1.2.2. Mokiniams parengti 6 asmeninio augimo planai, 6 individualūs pagalbos planai. |
| 8.1.1.3. Suteikta ne mažiau kaip 20 konsultacijų pagalbos mokiniui specialistams, siekiant įveikti mokinių mokymosi iššūkius. | 8.1.1.3.1. Suteiktos 25 konsultacijos pagalbos mokiniui specialistams. |
| 8.1.1.4. Du kartus per metus vyks patirties mainų mugės, kiekvienas mokytojas pasidalins bent 1 idėja, kaip tobulins pamoką atsižvelgdamas į mokinių GR. | 8.1.1.4.1. Du kartus per metus metodinių grupių pasitarimų metu (2023-02-22, 2023-06-15), aptartas mokinių GR, numatytos gairės tobulinti ugdymo procesą. |
| 8.1.2. Akademinės mokymosi sėkmės skatinimas. | 8.1.2.1. 1–4 kl. Mokinių, besinaudojančių Eduten platforma ir turinčių patenkinamą matematikos pasiekimų lygį, vertinimas gerės bent 2 proc., 5–8 kl. mokinių – bent 3 proc. | Matematiniam ugdymui skirta Eduten platforma naudojosi penkių klasių mokiniai. 1–4 kl. mokinių, turinčių patenkinamą matematikos pasiekimų lygį, vidurkis gerėjo 3,6 proc.; 5–8 kl. mokinių, besinaudojančių *Eduten* platforma, matematikos pasiekimų lygis gerėjo 11 proc. |
| 8.1.2.2. 1–4 klasėse 3 proc. mažės mokinių, besimokančių patenkinamu lygmeniu. | 8.1.2.2.1. Pasaulio pažinimo mokymosi kokybė gerėjo 3 proc. (2021–2022 m. m. ir 2022–2023 m. m. I pusmečiai) |
| 8.1.2.3. Ne mažiau kaip 5 proc. didės mokinių, lankančių dalykų konsultacijas, skaičius, ne mažiau kaip du kartus per metus bus stebimas mokinių poreikiams tenkinti skiriamų valandų tikslingumas. | 5 proc. padidėjo mokinių, lankančių dalykų konsultacijas, skaičius. Reguliariai stebėtas mokinių poreikių tenkinimui skirtų valandų tikslingumas. |
| 8.1.2.4. Ne mažiau kaip trys 1-4 klasės po dvi savaites per metus išbandys fenomenais grįstą ugdymą. | 8.1.2.4.1. Trys klasės (4a, 4b, 4c) išbando fenomenais grįstą ugdymą. |
| 8.1.2.5. Ne mažiau kaip 3 mokytojai įgis aukštesnę kvalifikacinę kategoriją. | 8.1.2.5.1. 4 mokytojai įgijo aukštesnę kvalifikaciją (trys metodininkai, vienas ekspertas). |
| 8.1.3. Integruoto ugdymo (ir STEAM) praktikos plėtotė. | 8.1.3.1. 90 proc. mokytojų organizuos po 3 temine integracija paremtas veiklas. | 8.1.3.1.1. 92 proc. mokytojų vedė ne mažiau kaip po 3 integruotas veiklas. Rezultatai užfiksuoti TAMO dienyne integracijų skiltyje. |
| 8.1.3.2. Bus sudaryta tikslinė 5 mokytojų komanda, kurios kiekvienas narys ves po 3 integruotas pamokas, įvyks 3 pamokų planavimo ir reflektavimo susitikimai. | 8.1.3.2.1. Komandą sudarė 5 skirtingus dalykus dėstantys mokytojai (matematika, istorija, geografija, biologija, fizika, chemija). 8.1.3.2.2. Kiekvienas mokytojas pravedė po 9 integruotas pamokas.  8.1.3.2.3. Vyko 6 integruoto ugdymo planavimo susitikimai ir refleksijos. |
| 8.1.3.3. Ne mažiau kaip 80 proc. mokytojų pristatys savo idėjas metodinėse grupėse, mokyklos svetainėje, FB paskyroje. | 8.1.3.3.1. 93 proc. mokytojų 2023-02-22 metodinės grupės pasitarimo metu pristatė STEAM ugdymo patirtis savo pamokose, veiklų rezultatais visus metus dalijosi mokyklos svetainėje ir FB paskyroje. |
| 8.1.3.4. Trijų mokytojų, išbandančių *STEM School Label* platformą, grupė pateiks ne mažiau kaip 20 patirties įrodymų. | 8.1.3.4.1. STEM School Label platformą administravo 3 pedagogai.  8.1.3.4.2. Įkelti 23 patirties įrodymai. Įvertinus mokyklos patirtį mokyklai suteiktas eksperto ženklelis. |
|  |  | 8.1.3.5. Organizuotos ne mažiau kaip 3 STEAM veiklos. | 8.1.3.4.3. Organizuotos 75 su STEAM ugdymu susijusios veiklos. |
| 8.2. Stiprinti mokytojų profesinį meistriškumą orientuojantis į atnaujintų programų reikalavimus.  **(Sritys:**  **Ugdymas(is)**  **Asmenybės ūgtis**  **Lyderystė ir vadyba)** | 8.2.1. Kolegialaus bendradarbiavimo plėtotė pagal APT (asmeninio profesinio tobulėjimo) sistemą. | 8.2.1.1. Bus įvykdyta ne mažiau kaip 90 proc. APT veiklų. | 8.2.1.1.1. Įgyvendinta 97 proc. numatytų APT veiklų.  8.2.1.1.2. Kolegoms iš kitų mokyklų mokytojai vedė 23 atviras pamokas. |
| 8.2.1.2. Ugdomojo konsultavimo pokalbių metu 90 proc. mokytojų instrumentu ,,APT ratas“ įsivertins APT patirtis, sistemingai planuos profesinio tobulėjimo veiklą. | 8.2.1.2.1. 93 proc. mokytojų dalyvavo trijuose konsultavimo pokalbiuose su kuruojančiu vadovu.  8.2.1.2.2. Tris kartus pedagogai įsivertino APT patirtis panaudodami ,,APT rato“ instrumentą. |
| 8.2.1.3. Ne mažiau kaip 3 mokytojai iš kiekvienos metodinės grupės pasidalins pritaikytomis kolegų praktikomis ,,Patirčių mozaikos“ stende. | 8.2.1.3.1. 15 pedagogų pristatė įgytas patirtis, idėjas pademonstravo stende ,,Patirčių mozaika“ MT 2023-11-29 Nr. PP-9 (1.5). |
| 8.2.1.4. Ne mažiau kaip 70 proc. mokytojų dalyvaus emocinės gerovės užsiėmimuose. | 8.2.1.4.1. 80 proc. mokytojų dalyvavo kvalifikacijos kėlimo programoje, skirtoje stiprinti emocinę gerovę.  8.2.1.4.2. 86 proc. mokytojų dalyvavo 4-iuose žingsniavimo iššūkiuose.  8.2.1.4.3. 72 proc. mokytojų dalyvavo edukacinėje išvykoje siekiant plėtoti SESG kompetenciją. |
| 8.2.1.5. Per metus du kartus atliekama mokytojų ,,Emometro“ apklausa padės stiprinti mikroklimatą. | 8.2.1.5.1. Kovo ir lapkričio mėnesiais vykdyta mokytojų mikroklimato apklausa ,,Emometras”. 8.2.1.5.2. Progimnazijoje labai geras mikroklimatas (rezultatai aprašyti aukščiau – tekstinėje dalyje). |
| 8.2.2. Sąlygų mokytojų tobulėjimui kūrimas plėtojant Lietuvos VIP mokyklų tinklą. | 8.2.2.1. Progimnazijoje bus suorganizuotos ne mažiau kaip 5 stažuotės Lietuvos mokytojams, ne mažiau kaip 20 proc. pedagogų įsitrauks į dalijimąsi patirtimi. | 8.2.2.1.1. Suorganizuotos 5 VIP stažuotės. 8.2.2.1.2. Gerąja patirtimi dalijosi 16 mokytojų (27 proc.) |
| 8.2.2.2 Ne mažiau kaip 10 progimnazijos pedagogų tobulins kompetencijas 2 dienų mini stažuotėse VIP tinklo mokyklose. | 8.2.2.2.1. Dviejų dienų stažuotėse VIP tinklo mokyklose dalyvavo 19 progimnazijos mokytojų / pagalbos mokiniui specialistų. |
| 8.2.2.3. VIP tinklaveika bus viešinama nacionaliniu lygmeniu. | 8.2.2.3.1. Bendradarbiaujant su Lietuvos progimnazijų asociacija informacija apie VIP tinklaveiką paskleista 70-čiai mokyklų, kviečiant jas įsitraukti į tinklą. |
| 8.2.3. Diadiniu ryšiu grįstos bendradarbiavimo praktikos tobulinimas. | 8.2.3.1. Mokytojų padėjėjai dalyvaus ne mažiau kaip 2 bendradarbiavimo ir kvalifikacijos tobulinimo veiklose. | 8.2.3.1.1. Mokytojų padėjėjos dalyvavo 2 bendradarbiavimo su pagalbos mokiniui specialistais veiklose.  8.2.3.1.2. Mokytojų padėjėjos dalyvavo 2 kvalifikacijos tobulinimo renginiuose, skirtuose kelti kvalifikaciją SUP mokinių ugdymo srityje. |
| 8.2.3.2. Įvyks ne mažiau kaip dvi veiklos, skirtos dalintis mokytojų ir mokytojų bendradarbiavimo praktikomis, bus išskirtos ne mažiau kaip 3 veiksmingo bendradarbiavimo strategijos. | 8.2.3.2.1. Pavasario ir rudens mokinių atostogų metu vyko mokytojų padėjėjų ir pagalbos mokiniui specialistų praktinės dirbtuvės.  8.2.3.2.2. Išskirtos 4 veiksmingo bendradarbiavimo strategijos (aprašytos aukščiau – tekstinėje dalyje). |
| 8.3. Plėtoti socialinės partnerystės veiklas siekiant ugdymo galimybių įvairovės.  **(Sritys:**  **Asmenybės ūgtis**  **Ugdymo(si) aplinka**  **Lyderystė ir vadyba)** | 8.3.1. Ugdymo proceso turtinimas edukacinėmis naujovėmis. | 8.3.1.1. Vilnius TECH universiteto programoje „Ateities inžinerija“ dalyvaus 25 mokiniai, kurie parengs 4 tiriamuosius darbus, mokykloje juos konsultuos 3 mokytojai. | 8.3.1.1.1. Vilnius TECH programoje „Ateities inžinerija“ dalyvavo 35 mokiniai.  8.3.1.1.2. Parengti 8 projektiniai darbai, konsultavo 3 mokytojai.  8.3.1.1.3. Projektiniai darbai pristatyti dviejose nacionalinėse mokinių konferencijose. |
| 8.3.1.2. VDU programoje „Sumanaus moksleivio akademija“ dalyvaus ne mažiau kaip 25 mokiniai. | 8.3.1.2.1. 27 mokiniai dalyvavo programoje ,,Sumanaus moksleivio akademija“.  8.3.1.2.2. Mokiniai du kartus vyko į VDU universitetą, du kartus dalyvavo nuotoliniuose susitikimuose su mokslininkais ir vieną kartą vyko į VDU socialinių partnerių įmonę ,,Lytagra“. |
| 8.3.1.3. 4 kartus per metus socialinių partnerių erdvėse vyks progimnazijos projekto veiklos, kurių metu visi mokiniai ugdysis ir įsivertins bendrąsias kompetencijas (dienoraščiuose PAAUK, AUGU). | 8.3.1.3.1. Įgyvendintos 3 ugdomojo projekto ,,Lietuvos ir pasaulio kultūra (LIPK)“ ir viena projekto „Ir tu gali pasiekti olimpinę svajonę!“ temos. 8.3.1.3.2. Veiklos organizuotos bendradarbiaujant su socialiniais partneriais. 8.3.1.3.3. Projekto metu įgytas kompetencijas mokiniai įsivertino įvairiomis refleksijų formomis ir PAAUK bei AUGU dienoraščiuose. |
| 8.3.1.4. Visi 3–8 kl. mokiniai kartą per savaitę dalyvaus fizinio ugdymo užsiėmimuose Šiaulių lengvosios atletikos ir sveikatingumo centre. | 8.3.1.4.1. Visi 3-8 klasių mokiniai kartą per savaitę dalyvavo fizinio ugdymo užsiėmimuose Šiaulių lengvosios atletikos ir sveikatingumo centre. |
| 8.3.1.5. Visi mokiniai surinks nustatytą SKU valandų skaičių, visi mokiniai dalyvaus bent viename profesinio veiklinimo užsiėmime. | 8.3.1.5.1. Visi mokiniai surinko reikiamą socialinių valandų skaičių, dalyvavo bent viename profesinio veiklinimo užsiėmime. |
| 8.3.2. Tarptautinių projektų integravimas į progimnazijos ugdymo procesą siekiant mokinių poreikių tenkinimo. | 8.3.2.1. Įvyks 50 proc. „Erasmus+“ KA1 projekto “Mokomės priimti: tarpkultūrinis ugdymas šiuolaikinėje mokykloje” veiklų. | 8.3.2.1.1. Įgyvendintos visos projekte numatytos veiklos. 8.3.2.1.2. Mobilumuose dalyvavo progimnazijos mokiniai ir mokytojai. |
| 8.3.2.2. Įvyks ne mažiau kaip 8 eTwinning projektai, skatinantys mokinių asmeninę ūgtį. | 8.3.2.2.1. Įgyvendinti trys eTwinning projektai. 8.3.2.2.2. Progimnazijai suteiktas eTwinning mokyklos ženklelis. 8.3.2.2.3. Mokytojai bendradarbiavo su užsienio partneriais, bet dalies projektų negalėjo inicijuoti dėl pasikeitusios platformos techninių trikdžių. |
| 8.3.2.3. Bus parengtas finansavimui gauti „Erasmus+“ projektas įtraukiojo ugdymo tema. | 8.3.2.3.1. Parengta paraiška akredituotam „Erasmus+“ KA121 projektui. 8.3.2.3.2. Gautas finansavimas 23400 eurų. |
| 8.3.2.4. Bus parengta paraiška tarptautinių projektų akreditacijai gauti. | 8.3.2.4.1. Gauta „Erasmus+“ programos akreditacija iki 2027 m. |
| 8.3.3. Mokyklos bendruomenės fizinio aktyvumo didinimas ir sporto infrastruktūros panaudojimas miesto bendruomenės poreikiams. | 8.3.3.1. Šiaulių lengvosios atletikos ir sveikatingumo centre progimnazijos 3-8 klasių mokiniams įvyks ne mažiau kaip 230 užsiėmimų, juose dalyvaus po 400 mokinių kas savaitę, veiklas organizuos 9 progimnazijos mokytojai. | 8.3.3.1.1. Fizinio ugdymo pamokas socialinių partnerių erdvėse vedė 6 pradinių klasių mokytojos ir 3 fizinio ugdymo mokytojai. 8.3.3.1.2. Įvyko 230 veiklų, jose kas savaitę dalyvavo apie 460 mokinių. |
| 8.3.3.2. Mokyklos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas. | 8.3.3.2.1. Mokyklos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas. |
| 8.3.3.3. Mokyklos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas. | 8.3.3.31. Mokyklos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas. |
| 8.4. Kurti mokymuisi palankias aplinkas kokybiško ugdymo proceso organizavimui.  **(Sritys:**  **Asmeninė ūgtis**  **Ugdymas(is)**  **Ugdymo(si) aplinka)** | 8.4.1 Mokinių socialinės emocinės ir sveikos gyvensenos kompetencijos stiprinimas. | 8.4.1.1. Bus parengtas programos ,,Sveika mokykla“ planas, įgyvendinta ne mažiau kaip 10 veiklų. | 8.4.1.1.1. Parengtas ir patvirtintas ,,Sveika mokykla“ planas.  8.4.1.1.2. Plano įgyvendinimui suburta mokyklos veiklos tobulinimo grupė.  8.4.1.1.3. Įgyvendinta 12 įvairių veiklų. |
| 8.4.1.2. 2 kartus per metus atlikta progimnazijos anketos ,,Termometras” duomenų analizė, pateiktos išvados ir rekomendacijos klasių vadovams, priimti sprendimai dėl emocinio mikroklimato gerinimo. | 8.4.1.2.1. 2 kartus per metus, pasibaigus pusmečiams, analizuoti kasmėnesinės mokinių anoniminės anketos ,,Termometras“ duomenys. 8.4.1.2.2. Klasių vadovams teiktos rekomendacijos dėl klasių veiklų, planavimo, tikslo kėlimo ir įgyvendinimo. |
| 8.4.1.3. Ne mažiau kaip 40 proc. „DofE“ programos dalyvių įgyvendins savo tikslus. | 8.4.1.3.1. 60 proc. DofE programos dalyvių sėkmingai įgyvendino savo tikslus. |
| 8.4.2. Ugdymosi aplinkų, gerinančių ugdymo kokybę ir skatinančių mokinių įsitraukimą, kūrimas. | 8.4.2.1. Bus sukurta funkcionali erdvė pagalbos mokiniui teikimui, atnaujinti baldai. | 8.4.2.1.1. Cokoliniame mokyklos aukšte įrengta inovatyvi erdvė ne tik pamokų organizavimui, bet ir neformalioms veikloms – naujame kabinete posėdžiauja mokinių taryba, organizuojamos dalykų konsultacijos, aktyvios pertraukos. |
| 8.4.2.2. Bus įkurtas edukacinis centras. | 8.4.2.2.1. Atnaujinta mokyklos biblioteka, nupirkti nauji baldai ir įranga. Įrengtos kompiuterizuotos darbo vietos, kuriose pamokoms ruošiasi ne tik mokiniai, bet ir mokytojai. Ten taip pat organizuojami socialinių įgūdžių užsiėmimai, VIP aptarimai, VGK posėdžiai, Mokytojų knygų klubo susitikimai, priimami svečiai. |
| 8.4.2.3. Technologijų kabinetas bus pritaikytas integruotam ugdymui. | 8.4.2.3.1. Atnaujinta kabineto įranga ir baldai, kabinete vyksta integruotas ugdymas. |
| 8.5. Tobulinti darbuotojų lyderystės kompetencijas.  **(Sritis - Lyderystė ir vadyba)** | 8.5.1. Darbuotojų kompetencijų ugdymas kokybės valdymo klausimais. | 8.5.1.1. Kokybės valdymo klausimams skirtuose mokymuose dalyvaus ne mažiau kaip 50 proc. darbuotojų. | 8.5.1.1.1. Mokymuose apie formaliojo švietimo kokybės užtikrinimą dalyvavo 64 proc. darbuotojų (AD-18 (1.6), 2023-06-12). |
| 8.5.1.2. Bus organizuotas bendruomenės narių forumas „Kas mums yra kokybė?“ | 8.5.1.2.1. Forume “Kas mums yra kokybė?” dalyvavo 95 proc. mokytojų (PP-8 (1.5), 2023-09-27).  8.5.1.2.2. Priimti susitarimai dėl nuolatinio mokyklos veiklos tobulinimo veiklų. |
| 8.5.1.3. Progimnazija įsitrauks į steigėjo organizuojamas Kokybės valdymo modelio (BVM) kūrimo veiklas, bendradarbiaus su kitomis įstaigomis. | 8.5.1.3.1. Progimnazijos atstovai dalyvavo Kokybės valdymo modelio kūrimo veiklose ir konsultacijose. |
| 8.5.2. Kokybės valdymo modelio diegimo veiklos. | 8.5.2.1. Bus sudaryta darbo grupė kokybės valdymo modeliui diegti. | 8.5.2.1.1. 2023-09-01 direktoriaus įsakymu Nr. V-23-172 sudaryta darbo grupė kokybės valdymo modeliui diegti. |
| 8.5.2.2. Bus parengtas progimnazijos veiklos kokybės valdymo modelio aprašas. | 8.5.2.2.1. 2023-09-01 direktoriaus įsakymu Nr. V-23-172 patvirtintas atnaujintas progimnazijos veiklos kokybės valdymo modelis. |
| 8.5.2.3. Bus diegiamas progimnazijos kokybės valdymo modelis. | 8.5.2.3.1. Vadovaujantis progimnazijos veiklos kokybės valdymo modeliu atliktas įsivertinimas. |
| 8.5.2.4. Remiantis BVM įsivertinimo duomenimis, bus parengtas progimnazijos veiklos tobulinimo planas. | 8.5.2.4.1. Remiantis kokybės įsivertinimo duomenimis (MT 2023-12-13 Nr. PP-10), veiklos tobulinimo sprendimai integruoti į 2024 metų planus. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Veiksmingas projekto “Tūkstantmečio mokyklos” (TŪM) veiklų organizavimas ir įgyvendinimas | 3.1.1. Suformuota progimnazijos TŪM komanda, priimti susitarimai dėl veiklų organizavimo įtraukiant visą bendruomenę ir viešinimo.  3.1.2. Nupirkta 210 planšečių, 50 kompiuterių, 11 krovimo spintų; įrenginiai, naudojami ugdant mokinius, turtina procesą, didina įtrauktį.  3.1.3. Rengiamas techninis projektas rangos darbams pritaikyti numatytas erdves pagal universalaus dizaino principus. |
| 3.2. Aukštas progimnazijos veiklos teminis išorinis vertinimas (2023 m. gegužės 15-18d.) | 3.2.1. Aukščiausiai įvertintos šios progimnazijos veiklos: mokyklos vadovų veiksmai ir atsakomybė mokyklos veiklos pokyčiams ir veiklų tvarumui užtikrinti; mokyklos bendruomenės veikimas kartu siekiant bendrų tikslų; naujų mokymosi patirčių mokiniams suteikiantis ugdymo(si) integralumas; mokyklos veiklos tobulinimas remiantis įsivertinimo duomenimis; mokyklos tinklaveikos įtaka mokinių dalykinių ir bendrųjų kompetencijų ugdymui(si).  3.2.2. 2023 m. birželio 19 d. direktoriaus įsakymu Nr. V-23-145 parengtas ir patvirtintas 2023–2024 m. m. veiksmų planas teminio išorinio vertinimo išvadoms įgyvendinti.  3.2.3. Mokytojų bendruomenė sutelkta tobulintini rekomenduojamus mokyklos veiklos aspektus: mokinio asmeninės pažangos įsivertinimas ir vertinimas pamokoje savivaldžiam mokymuisi stiprinti; rezultatyvumo pamokoje pamatavimas. |
| 3.3. Rezultatyviai įgyvendinama STEAM strategija | 3.3.1. Progimnazijai tarptautinėje STEM School Label platformoje suteiktas mokyklos ekspertės ženklelis.  3.3.2. Mokinių laimėjimai 2022–2023 m. m. Šiaulių miesto 5-8 kl. olimpiadose:  – STEAM olimpiada – II vieta (7 kl. mokinys);  – biologijos olimpiada – I vieta (7 kl. mokinys).  3.3.3. AI programoje (Vilnius TECH) mokinių parengtiems projektiniams darbams skirtos 4 prizinės vietos progimnazijų kategorijoje:  –,,Salduvės progimnazijos pastato energetinio efektyvumo vertinimas” – 1 vieta ;  –,,Edukacinė vegetariško maisto svetainė ,,DYK”” – 2 vieta;  – ,,Ekologiško miesto - Saulektro maketas~~”~~“ – 2 vieta;  – ,,Triukšmo lygio tyrimas Salduvės progimnazijoje” - 1 vieta. |
| 3.4. Bendruomenė sutelkta veiksmingai įgyvendinti tarptautiškumo strategiją | 3.4.1. Suteikta „Erasmus” akreditacija (patvirtinimas, kad progimnazija yra parengusi kokybiškų mobilumo veiklų ilgalaikę įgyvendinimo viziją, kuri yra organizacijos strateginės plėtros dalis) užtikrina pastovų finansavimą tarptautiniam mokinių ir darbuotojų mobilumui 2023–2027 metais.  3.4.2. Per 2023 m. 7 mokytojai dalyvavo kvalifikacijos tobulinimo kursuose užsienyje (Italijoje, Ispanijoje, Graikijoje); 2 mokytojai buvo išvykę darbo stebėjimo vizitui į Ispaniją; priimti mokytojai iš Čekijos (stažuotė progimnazijoje) ir Rumunijos (suplanuoti mokinių mainai).  3.4.3. 10 progimnazijos mokytojų rodė atviras pamokas kolegoms, atvykusiems iš užsienio.  3.4.4. Progimnazijai suteiktas „eTwinning“ mokyklos ženklelis, kuriuo pripažįstami mokyklos bendruomenės pasiekimai įgyvendinant „eTwinning“ projektus. |
| 3.5. Suaktyvinta profesinio konsultavimo veikla | 3.5.1. Per rugsėjo-gruodžio mėn. įvyko 32 pažintiniai vizitai, 6 patyriminiai vizitai.  3.5.2. Pažintiniuose vizituose dalyvavo 116 5–8 kl. mokinių (38,6 proc.). Patyriminiuose vizituose - 51 mokinys (17 proc.).  3.5.2. Organizuota veiksminga mentorystė naujai darbuotojai, kurios veikla įvertinta miesto mastu (Švietimo centro padėka). |
| 3.6. Efektyvi ir prasminga VIP mokyklų tinklaveika | 3.6.1. 19 progimnazijos mokytojų tobulino kompetencijas 2 dienų stažuotėse 6 Lietuvos mokyklose.  3.6.2. Išleistas VIP tinklaveikos patirtį viešinantis leidinys „VIP mokyklų tinklaveika: pirmųjų metų patirtys” (100 egz).  3.6.3. Koordinuojame VIP tinklaveiką, inicijavome tinklo plėtrą, nuo 2024 m. kviesdami įsitraukti naujus narius - progimnazijas. |
| 3.7. Pastiprinta personalo sritis | 3.7.1. Pritraukta naujų mokytojų (gamtos, IT, pradinių klasių, muzikos, rusų, etikos, fizinio ugdymo; karjeros konsultavimo).  3.7.2. Mokytojai kėlė kvalifikacines kategorijas: 3 metodininkai, 1 ekspertas.  3.7.3. Sudarytos sąlygos 5 darbuotojams derinti darbą ir studijas siekiant pedagogo išsilavinimo ar papildomos kvalifikacijos bei studijuojant vadybos magistro studijose.  3.7.4. Sudarytos sąlygos 2 mokytojams būti studentų praktikų vadovais; 7 mokytojams - naujokų mentoriais.  3.7.5. Kuriama darbui palanki aplinka (sistemingas anoniminis vertinimas „Emometro” anketa; mokytojų knygų klubo MoLIS veikla; anglų kalbos kursai mokytojams). |
| 3.8. Papildomai pritraukta lėšų mokyklos veiklai gerinti | 3.8.1. TŪM projekto įgyvendinimui skirta 750 546 eurai; vykdomos įtraukties didinimo veiklos.  3.8.2. Lifto projektui parengti – 22 180 eurų.  3.8.3. Sporto salės remontui – 5 000 eurų. |
| 3.9. Įsitraukimas į darbo grupes, komisijas | 3.9.1. Buvau STEAM Junior programų vertinimo grupės narė; progimnazija aktyviai dalyvauja STEAM veiklose mokykloje, mieste, tarptautiniu lygmeniu.  3.9.2. Buvau Tvarkos dėl jaunų mokytojų pritraukimo į Šiaulių miestą rengimo konsultantė; parengiau Šiaulių Salduvės progimnazijos pedagogų pritraukimo strategiją (2023-09-01; V-23-175). |
| 3.10. Ilgalaikė mentorystė naujai pradėjusiam dirbti kolegai. | 3.10.1. Buvau pradedančiojo vadovo mentorė, konsultavau įvairiais veiklos organizavimo, personalo vadybos ir kt. klausimais; įtraukiau kolegos mokyklą į VIP tinklą.  3.10.2. Būdama mentorė, konsultavau kolegą, kaip organizuoti fizinio ugdymo pamokas Šiaulių lengvosios atletikos ir sveikatingumo centre.  3.10.3. Paskatinau konsultuojamos ir mano vadovaujamos mokyklos karjeros konsultantus bendrai veiklai. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4☒ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4☒ |
| 5.3. Lyderystės ir vadovavimo efektyvumas | 1□ 2□ 3□ 4☒ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4☒ |
| 5.5. Bendras įvertinimas (pažymimas vidurkis) | 1□ 2□ 3□ 4☒ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☒ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokytojų kompetencijų tobulinimas siekiant naudoti dirbtinį intelektą. |
| 7.2. Bendradarbiavimas su steigėju kuriant šiuolaikiniam ugdymui tinkamas fizines erdves. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 1. Įtvirtinti įtraukiojo ugdymo nuostatas siekiant kiekvieno mokinio individualios pažangos.   **(Sritis – Pasiekimų gerinimas)** | 1.1. Pamokos kokybės gerinimas siekiant aukštų mokymosi rezultatų. | 1.1.1.Naudojant dirbtiniu intelektu grįstas priemones, virtualias mokymosi aplinkas ir kt. skaitmenines priemones gerės matematikos pasiekimai (1–4 kl. bent 2 proc., 5-8 kl. – 1 proc.). |
| 1.1.2. Mažės mokinių, besimokančių gamtos mokslų patenkinamu lygiu, dalis bent 1 proc. |
| 1.1.3. Ne mažiau kaip 3 klasės išbandys fenomenais grįstą mokymą. |
| 1.1.4. „Kolega-kolegai“ protokolų duomenys rodys teigiamus pokyčius ne mažiau kaip 2 pamokos srityse. |
| 1.1.5. Kiekvienas mokytojas 2 kartus dalinsis su kolegomis idėjomis, kaip tobulins pamoką remdamasis mokinių teikiamu vertinimu. |
| 1.2. Universalaus dizaino (UD) idėjų diegimas ugdymo procese. | 1.2.1. Kiekvienas mokytojas susipažins su UD idėjomis, esminius principus taikys pamokose (pokalbis su kuratoriumi, refleksija asmeniniame APT aplanke). |
| 1.2.2. Bus priimti susitarimai dėl mokinių pasiekimų vertinimo UD mokymuisi prieigoje. |
| 1.2.3. Ne mažiau kaip 30 proc. mokytojų dalinsis patirtimi, susijusia su UD mokymosi prieigos taikymo praktika ugdymo procese. |
| 1.3. Veiksmingos pagalbos užtikrinimas ugdymosi procese. | 1.3.1. Kartą per pusmetį aptarus ugdymosi situaciją, kiekvieno ugdytinio tėvai bus informuojami apie individualią pažangą. |
| 1.3.2. Kartą per mėnesį VGK analizuos ugdymosi iššūkius, organizuos prevencinę, intervencinę, kompensacinę pagalbą pagal poreikius. |
| 1.3.3. Kolegialų veikimą papildant bendradarbiavimu su socialiniais partneriais įvyks ne mažiau kaip 2 supervizijos. |
| 1.3.4. Kartą per mėnesį vyks išplėstiniai administraciniai pasitarimai siekiant aptarti prevencinę veiklą ir jos rezultatus. |
| 1.4. NMPP pasiekimų gerinimas. | 1.4.1. 4 kl. mokinių matematikos ir skaitymo pasiekimai gerės ne mažiau kaip 1 proc. |
| 1.4.2. 8 kl. mokinių matematikos, lietuvių kalbos ir literatūros pasiekimai gerės ne mažiau kaip 1 proc. |
| 1. Stiprinti vadybines ir pedagogines kompetencijas bei asmenines nuostatas   **(Sritis – Lyderystė)** | 2.1. Asmeninio profesinio tobulėjimo (APT) sistemos įgyvendinimas užtikrinant atnaujinto ugdymo turinio diegimą. | 2.1.1. Ne mažiau kaip 90 proc. mokytojų įgyvendins savo APT tikslus, nuolat reflektuos veiklas, formuos asmeninį patirties aplanką. |
| 2.1.2. Kiekvienas mokytojas dalyvaus dviejuose ugdomojo konsultavimo pokalbiuose su kuratoriumi; kas 2 mėn. įsivertins kompetencijas naudodamasis įrankiu ,,APT ratas“. |
| 2.1.3. Ne mažiau kaip 90 proc. mokytojų stebės ir aptars po 2 kolegų pamokas per pusmetį. |
| 2.1.4. Bus kaupiama ir sisteminama edukacinė patirtis (ne mažiau kaip 2 priemonės). |
| 2.2. Kognityvinių kompetencijų plėtotė įtvirtinant įtraukiojo ugdymo nuostatas. | 2.2.1. Kiekvienas mokytojas stebės ir analizuos ugdytinių pažangą, kartą per pusmetį dalyvaus individualios pažangos aptarimuose. |
| 2.2.2. Dalyvaudami APT kolegialaus bendradarbiavimo veiklose mokytojai išskirs ne mažiau kaip 3 veiksmingas vertinimo praktikas pamokose. |
| 2.2.3. Visi mokytojai pasitvirtins mokinių kompetencijų vertinimo pamokose tvarką. |
| 2.2.4. Bus parengta mokyklos mokinių kompetencijų vertinimo sistema. |
| 2.3. Profesinės elgsenos ir emocinių-motyvacinių kompetencijų stiprinimas puoselėjant organizacijos kultūrą. | 2.3.1. Bus organizuojamos ne mažiau kaip 4 mokytojų neformalaus bendravimo veiklos, stiprinančios asmenines vertybines nuostatas. |
| 2.3.2. 2 kartus atliekamas mikroklimato vertinimas; remiantis ,,Emometro” duomenimis pagal poreikį koreguojama Paramos mokytojams sistema. |
| 2.3.3. Bus parengta mokytojų kompetencijų tobulinimo sistema. |
| 1. Plėtoti profesinę tinklaveiką siekiant vadovų, mokytojų ir mokinių kompetencijų tobulinimo.   **(Sritys – Tinklaveika; Lyderystė)** | 3.1. Įsitraukimas į miesto mokyklų tinklaveiką dalyvaujant TŪM projekto veiklose. | 3.1.1. Progimnazijos bendruomenės nariai dalyvaus ne mažiau kaip 80 proc. TŪM seminarų, mokymų. |
| 3.1.2. 25 proc. mokytojų kartą per pusmetį ves atviras pamokas kitų mokyklų mokytojams. |
| 3.1.3. 25 proc. mokytojų kartą per pusmetį stebės kitų mokyklų mokytojų atviras pamokas. |
| 3.1.4. Bus dalijamasi vadybine ir pedagogine patirtimi su miesto kolegomis (ne mažiau kaip 2 atvejai). |
| 3.2. VIP tinklaveikos plėtojimas siekiant stiprinti mokytojų ir vadovų kompetencijas. | 3.2.1. Metiniame Lietuvos tinklo forume dalyvaus ne mažiau kaip 80 proc. progimnazijos mokytojų. |
| 3.2.2. Įvyks ne mažiau kaip 5 teminės virtualios sąšaukos, kurių metu bus pristatyta progimnazijos patirtis Lietuvos mokykloms. |
| 3.2.3. Įvyks 3 stažuotės miesto ir šalies pedagogams, 15 proc. darbuotojų dalinsis patirtimi; į stažuotes kitose mokyklose išvyks 10 pedagogų. |
| 3.2.4. Bus parengtas leidinys lietuvių ir anglų k. apie VIP sistemą. |
| 3.3. Dalyvavimas Lietuvos sveikatą stiprinančių mokyklų veikloje (Socialinės, emocinės ir sveikos gyvensenos (SESG) kompetencijos stiprinimas). | 3.3.1. Įgyvendinta ne mažiau kaip 90 proc. plano „Sveika mokykla“ metinių veiklų. |
| 3.3.2. Bus inicijuota sveikatą stiprinanti edukacinė veikla / renginys tarp miesto mokyklų. |
| 3.3.3. Pasidalinta patirtimi su kitomis šalies mokyklomis organizuojant mokinių veiklas ir stiprinant SESG kompetenciją. |
| 3.3.4. Vyks ne mažiau kaip 2 olimpinio ugdymo projektinės veiklos, kuriose dalyvaus ne mažiau kaip 90 proc. ugdytinių. |
| 3.3.5. Ne mažiau kaip 30 proc. mokytojų tobulins savo kompetencijas mokinių olimpinio ugdymo klausimais. |
| 1. Plėtoti socialinę partnerystę atrandant ir atveriant ugdymo įvairovės galimybes.   **(Sritys – Lyderystė; Tinklaveika)** | 4.1. Socialinės, emocinės ir sveikos gyvensenos kompetencijos stiprinimas. | 4.1.1. Ne mažiau kaip 30 proc. fizinio ugdymo pamokų vyks įvairiose miesto erdvėse (Šiaulių lengvosios atletikos ir sveikatingumo centre, „Santakos“ ugdymo centre, plaukimo centre „Delfinas“). |
| 4.1.2. Ne mažiau kaip 30 proc. mokinių rinksis sportinės krypties neformaliojo ugdymo užsiėmimus. |
| 4.1.3. Ne mažiau kaip 10 proc. mokinių dalyvaus sportinės krypties konkursuose. |
| 4.1.4. Bus organizuotos ne mažiau kaip 2 bendruomenės sveikatingumo dienos. |
| 4.2. STEAM kompetencijų ugdymas. | 4.2.1. Dalyvaujant Vilnius TECH Ateities inžinerijos (AI) programoje bus parengti ne mažiau kaip 3 projektiniai darbai. |
| 4.2.2. AI projektiniai darbai pristatyti bent dviejose nacionalinėse konferencijose. |
| 4.2.3. Ne mažiau kaip 20 proc. mokykloje rengiamų asmeninių projektinių darbų bus susiję su STEAM tematika. |
| 4.2.4. Organizuota bent 20 STEAM veiklų mokyklos mokiniams. |
| 4.3. Karjeros įgūdžių ugdymas ir klasių krypčių įgyvendinimas. | 4.3.1.Visos 1–8 klasės įgyvendins bent po dvi klasės krypties veiklas. |
| 4.3.2. Kiekvienam mokiniui bus sudarytos galimybės dalyvauti bent vienoje karjeros ugdymo veikloje. |
| 4.3.3. Visi mokiniai surinks reikiamą socialinių valandų skaičių, reflektuos savo veiklą ir įsivertins. |
| 4.3.4. Veiklos bus organizuojamos bendradarbiaujant su socialiniais partneriais arba jų erdvėse. |
| 4.4. Ugdomojo projekto įgyvendinimas ir kultūrinio ugdymo plėtotė. | 4.4.1. Bus organizuojamos 4 ugdomojo projekto dienos, grįstos UTA nuostatomis, integruojant dalykus ir gyvenimiškus įgūdžius. |
| 4.4.2. Ugdomojo projekto veiklos organizuojamos ne mažiau kaip 10 socialinių partnerių erdvėse. |
| 4.4.3. Ne mažiau kaip 95 proc. mokinių dalyvaus ugdomojo projekto dienų veiklose. |
| 4.4.4. Mokytojai, dalyvavę TŪM kultūrinio ugdymo programoje, dalinsis su kolegomis praktika, kaip diegti Forum teatro metodiką ugdymo procese. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji faktoriai (nedarbingumas, darbuotojų kaita ar jų trūkumas). |
| 9.2. Veiklų derinimas su socialiniais partneriais. |
| 9.3. Keisis ar nebus priimti teisės aktai. |
| 9.4. Negautas finansavimas. |
| 9.5. Nenugalimos jėgos (pandemija ar kt.) |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Šiaulių Salduvės progimnazijos direktorė Natalija Kaunickienė įgyvendino praėjusių metų veiklos užduotis: buvo diegiami įtraukiojo ugdymo principai siekiant kiekvieno mokinio pažangos, stiprinamas mokytojų profesinis meistriškumas orientuojantis į atnaujintų programų reikalavimus, plėtojamos socialinės partnerystės veiklos siekiant ugdymo galimybių įvairovės, kuriamos mokymuisi palankios aplinkos kokybiško ugdymo proceso organizavimui, tobulinamos darbuotojų lyderystės kompetencijos. Įvykdžiusi ir daugeliu atvejų viršijusi metines užduotis vadovė pasiekė labai gerų rezultatų ir kitose srityse, kurios buvo naudingos visai bendruomenei: veiksmingai organizuojamos ir įgyvendinamos projekto “Tūkstantmečio mokyklos” (TŪM) veiklos, puikių rezultatų davė tęstinės STEAM bei tarptautiškumo strategijos (progimnazijos veiklos aukštai įvertintos tarptautiniu lygmeniu), unikali direktorės suburta VIP mokyklų tinklaveika, telkianti 12 Lietuvos mokyklų dalijimuisi patirtimi, profesiniam tobulėjimui. Tikslingai ir efektyviai planuojami bei valdomi ištekliai, ypač personalo pritraukimo ir profesinio tobulėjimo srityje, gebėjimas telkti darbuotojus mokyklos tikslų įgyvendinimui, pačios vadovės aktyvus dalyvavimas įvairiose veiklose ir nuolatinis tobulėjimas atskleidžia nuoseklaus strateginio vadovavimo švietimo įstaigai kompetencijas. Progimnazijos sukaupta patirtis išorės vertintojų įvertinta aukščiausiais lygmenimis, kaip skatinimas dalintis patirtimi visoje šalyje.

Siūlau progimnazijos direktorės Natalijos Kaunickienės 2023 metų veiklą vertinti labai gerai.

Šiaulių Salduvės progimnazijos tarybos pirmininkas \_\_\_\_\_\_\_\_\_\_ Saulius Baltakis 2024-01-20

(parašas)

**11. Įvertinimas, jo pagrindimas ir siūlymai:**

Šiaulių Salduvės progimnazijos direktorės Natalijos Kaunickienės 2023 metų veiklos užduotys įvykdytos laiku ir viršyti sutartiniai vertinimo rodikliai, atliktos užduotys, orientuotos į įstaigos veiklos pokytį ar proceso tobulinimą, įdiegti kokybės valdymo metodai, puikiai atliktos pareigybės aprašyme nustatytos funkcijos: 1–4 klasių mokinių, besimokančių aukštesniuoju ir pagrindiniu lygiais, dalis – 64 proc., 5–8 klasių mokinių, besimokančių aukštesniuoju ir pagrindiniu lygiais, dalis 63 proc.

Šiaulių Salduvės progimnazija yra Europos STEAM mokyklų tinklo narė – mokinių, dalyvaujančių STEAM veiklose, dalis 100 proc. Neformaliajame ugdyme dalyvauja 92 proc. mokinių. Progimnazija vykdo tarptautinio bendradarbiavimo plėtrą ir skatina lyderystę įgyvendindama tarptautines programas DofE, ,,Junior Achievement“. 27 progimnazijos mokiniai dalyvavo Vytauto Didžiojo universiteto kuruojamoje ,,Sumanaus moksleivio akademijoje“, verslumo klasėje. Progimnazija dalyvauja Vilniaus TECH universiteto organizuojamoje programoje „Ateities inžinerija“. Aktyviai dalyvauja Vaiko individualios pažangos (VIP) tinklo veikloje. Progimnazija sėkmingai įgyvendino 2021 m. patvirtintą ,,Erasmus+” programos KA122 projektą „Mokomės priimti: tarpkultūrinis ugdymas šiuolaikinėje mokykloje“. 2023 m. mokyklai buvo suteikta ,,Erasmus+” programos akreditacija 2023–2027 m. „Erasmus“ akreditacijos suteikimas patvirtina, kad mokykla yra parengusi kokybiškų mobilumo veiklų ilgalaikę įgyvendinimo viziją, kuri yra organizacijos strateginės plėtros dalis. Progimnazijai suteiktas *,,eTwinning~~”~~ school“* ženklelis.

Progimnazijoje 2022–2023 m. įgyvendintas „Kokybės krepšelio“ projektas. Progimnazija yra „Tūkstantmečio mokyklų“ programos dalyvė.

Šiaulių miesto savivaldybės administracijos \_\_\_\_\_\_\_\_\_\_\_\_\_\_Edita Minkuvienė 2024-02-21

Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_ Artūras Visockas 2024-02-21

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių Salduvės progimnazijos direktorė \_\_\_\_\_\_\_\_\_\_\_\_ Natalija Kaunickienė 2024-02-23

(parašas)